text:
मंगलवार, 2 जून 2015
मिथिला स्टूडेंट यूनियनक - पांच दिवसीय स्मार्ट मिथिला सिटी आन्दोलन : पोआरक धधरा या जंगलक आगि ?
मिथिला स्टूडेंट यूनियन 10 मईक, दिल्लीमे आ 28 मईसं एक मई 2015 तक मिथिलामे अपन अभियान चलाक, ई साबित कएलक अछि जे एकर कार्यकर्ता असुविधा आ बाधासं नहि डेराइत छथि आ संगठन अपन उद्देश्यक लेल समर्पित अछि। स्थानीय लोक,क संग अभियानक हेतु कतेक भेट,त नहि भेट,त तकर चिंता नहि क, क, अपन तय कार्यक्रमक अनुसार अपन सीमित साधनसं मिसू जनजागरूकताक एक व्यापक लक्ष्य हासिल कएलक अछि।
ई सफलता छोट नहि आंकल जेबाक चाही। मुदा एकरा संग संग आगामी बिहार विधानसभा चुनावके ध्यानमे रखैत वस्तुस्थितिक एकटा तटस्थ आकलन हमरा आवश्यक लगैए आ किछु विचार मैथिल समाजक प्रबुद्ध लोकक विचारक लेल प्रस्तुत अछि।
मिसूक एहि स्मार्ट सिटी अभियानमे सहरजमीन पर मिथिलामे कतेक लोक संग देलनि ? कते लोक तक मिसू कार्यकर्ता पहुंच बना सकलाह ? कतेक नव लोक मिसूक संग जुड़लाह एकर विवरण संगठनसं जुड़ल लोके द, सकैत छथि।
संगहि जतेक धन एहि पर खर्च भेल , युवा शक्तिक जतेक ऊर्जा एहिमे लागल ओहि अनुपातमे परिणाम कतेक प्राप्त भेल ताहू पर विचार आवश्यक अछि। मिसू कार्यकर्ता द्वारा फेसबुक पर देल समाचार आ फोटोसं बुझल जा सकैत अछि जे कतेक विपरीत परिस्थितिमे ई अभियान संपन्न भेल अछि।
मिथिलामे पैर रोपबाक लेल नगर दरभंगामे एकटा ठीया तय क, लेबाक बात त, दूर अछि प्रशासन द्वारा एहि दलक विरुद्ध जारी अघोषित फरमानक बाद ने त, कोनो होटल आ ने कोनो लॉज वा ने केओ दरभंगिया मैथिल अपन दलान, खरिहान वा आंगन तक मिसू कार्यकर्ता दलक लेल राति बितयबाक लेल उपलब्ध करा सकल। जे नवका तूरक लोक मिसू संग कार्यकर्ता रूपमे जुड़ल देखा रहल छथि ओ कहिया तक एहिना निःस्वार्थ लोक कल्याणक भावनासं जुड़ल रहताह सेहो एकटा विराट प्रश्न अछि।
मूल समस्या मिथिलाक माटि पानि आ बसातमे छैक। मिथिलाक लोक जं अपन अस्मितक लेल सचेष्ट नहि छथि त, दोख ककर से ताकाहेरी आवश्यक अछि।
एहि पोस्टक माध्यमसं कतेक लोक हमरासं सहमत होयब आ कतेक असहमत सवाल ई नहि अछि सवाल ई अछि जे सीमित साधनमे पैघ लक्ष्य कोना हासिल कएल जा सकैत अछि ताहि पर हमरा लग या अहां लग या कोनो मैथिल संगठन लग की योजना अछि ? के अहि योजना पर आगां चलबाक लेल तैयार अछि ? एहि योजनाक सफलता दर आ भविष्य की छैक ?
मिथिला राज्य आजुक तिथिमे बहुत दूरक बस एकटा भावुक परिकल्पना अछि जकरा उपलब्ध परिस्थितिमे जमीन पर उतारनाइ हम संभव नहि मानैत छी। एकर मतलब ई नहि जे हम मिथिला राज्यक विरोधी छी। मिथिला राज्यक समर्थक होइतो उपलब्ध परिस्थिति आ संसाधनके देखैत मिथिला राज्यक सपना एकटा विलासवादी सपनासं बेसी आर किछु हमरा नहि देखाइत अछि।
आ हमरा सन मजूर जे दिन राति खटिक, जे थोड़ बहुत कमाइत अछि ओ एकटा विलासितापूर्ण सपना पर अपन साधन आ समय नहि लगा सकैत अछि। मिथिला राज्य आन्दोलनक सत्तरि बर्खसं बेसीक इतिहास एखनि धरि एहि लक्ष्यके एकटा विलासपूर्ण सपनासं बेसी आर किछु नहि साबित क, सकल अछि।
अलग अलग समय पर अलग अलग पात्र एहि मांगके सामने राखि आगां बढ़लाह अछि। एहिमेसं किछु खायल पीयल अघायल अगुआ छलाह जे अपन आजीविका सुनिश्चित कएलाक बाद पार्ट टाइम मिथिला राज्यक मांगमे वा मिथिलक उत्थान मे लागल छलाह वा छथि।
किछु लोक एहि मांगके चतुराइसं आगां बढ़ाक, अपन आ अपन हितमितक आजीविकाक साधन बना संतुष्ट भ, गेलाह
...... किछु एहनो जे एहि सपनाक लेल बिना व्यावाहारिक रास्ता अपनोअने अपन जथा जमीन आ डीह डाबर बेचिक अपन परिजनक नजरिमे असफल आ अयोग्य साबित भेलाह।
एखनो जे मिथिला राज्यक मांगमे लागल छथि या स्मार्ट सिटीक अभियानमे लागल छथि हुनक सफलताक उम्मीद पछिला इतिहासके देखैत हमरा नहि देखाइयै।
जे अतीतमे नहि भेल ओ भविष्यमे नहि होयत हम ताहि सोचक लोक नहि। हम आशावादी छी आ मानैत छी जे सुनियोजित रूपसं छोट-छोट लक्ष्य तय क, क, पैघ लक्ष्य हासिल कएल जा सकैत अछि। छोट- छोट लक्ष्य पूरा भेलासं जखन अतिरिक्त संसाधन विकसित होयत तखन ऐहि विशाल संसाधन सं पैघ लक्ष्य सेहो प्राप्त कैल जा सकैत अछि।
हमरा सबमेसं केओ भगीरथ नहि जे सोझे गंगा धरती पर उतारि लेथि आ अपन पितरके जल पहुंचा इतिहासमे अपन नाम छोड़ि जाथि। ने किनको पितामह एतेक संपत्ति छोड़ि गेल छथि जे अपन समाजक लेल एकटा पोखरिए खुनवा देथि। अखबार निकालनाई आ पत्रिका निकालनाई तक आइयो लाभप्रद नहि बनि सकल अछि।
एकर मतलब ई नहि जे मैथिल उद्योगपति आजुक तारीखमे नहि छथि। लखपति मैथिलक क संख्या देशभरिमे नहि करोड़ तं लाख मे निश्चित रूपसं अछि। करोड़पति मैथिल हजारक संख्यामे हमर जानकारीमे छथि । किछु अरबपति मैथिल सेहो छथि। मुदा एहिमेसं कतेक मैथिल, मिथिला आ मैथिलीक नाम पर कारोबार या व्यवसायमे अपन संपत्ति लगयताह आ साधन अभिरूचि देखओलाक बाद अपन लागत वापस निकालि सकताह तकर गारंटी ककरो लग नहि अछि।
एकर मूल कारण अछि जे मिथिलामे वा मिथिलासं बाहर कोनो मैथिल द्वारा एक समग्र रचनात्मक सोचक संग नव निर्माणक संभावना पर काज नहि भेल अछि। एहन रचनात्मक सोच जाहिसं जुड़ैवला हर पक्षके लाभ होइक।
मिथिलाक एहन आन्दोलनी जे अपन धीयापुताके अंग्रेजी पढ़ौलनि हुनक आह्वान पर जे केओ अतीतमे मैथिली पढ़लाह से अपन फैसला पर पछताइत आई आसानीसं भेटताह। एहन पार्ट टाइमर आन्दोलनी जे अपन रोजगारके सुरक्षित रखैत अपन नेतृत्व रिटायरमेंट के बादो ओही रूपमे जारी रखबाक लेल सन्नध छथि या रहताह हुनका संग बस ओतेक लोक भविष्यमे रहतनि जेकर पालन पोषण करबाक सामर्थ्य आन्दोलनीके रहतनि। या एहन आन्दोलनि जे रिटायर भेलाक बाद मिथिलामे घूमि-घूमिक अलख जगा रहल छथि हुनका लग की योजना छनि जाहिसं जुड़ैवलाके सीधा लाभ देखाइक से स्पष्ट नहि अछि।
मिसूक संग नव कार्यकर्ता जे शुद्ध रूपसं एखन छात्र देखा रहल छथि ओ आगां कहिया तक अपन अभियाक लेल धन जुटा सकताह से समैये कहि सकत। एहि पांच दिनका अभियान उपलब्धि बस एतेक रहल जे समाचार जगत मे किछु खबरि चलल । मुदा जे खबरक कारोबारी छथि आ जिनका एहि खबरिसं नफा नोकसान भ, सकैत छनि ओ आकलन क, लेने हेताह जे कुल कते कार्यकर्ता एहिमे गतिविधिमे संल्गन छलाह एहिसं कतेक लाभ कोना उठाओल जा सकैत अछि। वा कतेक नोकसान होयत तकर क्षतिपूर्ति केना कएल जाय।
मिसूक पूरा अभियान पोआर धधरा साबित होयत जं ई अपन वर्तमान स्वरूपमे एहिना बनल रहत आ अपन जनाधार विकसित करबाक लेल तेज गतिसं एकटा ठोस योजनाक संग नहि बढ़त।
ठोस योजना की भ, सकैत अछि ?
हमरा चाही स्मार्ट मैथिल दलान -2
मिथिलामे मिसू द्वारा पांच दिनुका स्मार्ट सिटी अभियानक बाद आइ एक बेर फेरसं स्मार्ट मैथिल दलान पर चर्चा कनेक आर आगां बढ़ा रहल छी।
दर असल हमरा दृष्टिमे स्मार्ट मैथिल दलान मिथाला राज्यक दिशामे एकटा नीक विकल्प भ, सकैत अछि। तंए एहि पर दस मई २०१५ क, चर्च कएने रही आ आइ फेर दू जून २०१५ क, कए रहल छी।
जतेक समय , जतेक धन पांच दिनुका आन्दोलनमे लागल अछि , विरोध प्रदर्शन मे ओकरा संग हर टोल मे जं एक स्मार्ट मिथिला दलान पर फोकस भेल रहैत वा भविष्यमें फोकस कएल जाए तं ई मिथिलाक दलान कोनो संगंठनक लेल रिचार्जिंग सेंटर बनि सकैत अछि। मात्र मिथिलाक चौहद्हदीए टा,मे नहि ई सेंटर देशक सब मैथिल बहुल इलाकामे धनसंग्रहो करत आ समर्पित लोक सेहो जुटाओत।
कोना हेत ई संभव ?
एक स्मार्ट मिथिला दलानक लेल कोनो चौक वा टोलक कोनो चाहक दोकान वा पानक गुमटी वा एहूसं छोट स्थानसं चलाओल जा सकैत अछि जं कार्यकर्ता समर्पित भावसं अपन उद्देश्यक लेल सचेष्ट रहथि। जं एकटा रूम भेटि जाय त, बहुत बेसी भ, गेल। एहन जगह जत सरकारी वा गैर सरकारी सामुदायिक केन्द्र चलि रहल अछि ओत, तालमेल सेहो बनाओल जा सकैत अछि आ मिथिला मैथिलीक लेल डेडीकेटेड कोना बनाओल जा सकैत अछि।
एहि केन्द्र पर पहिल चरणमे मैथिलक पोथी पत्र पत्रिका अखबारक संग युवा लोकनिक लेल उपयोगी प्रतियोगी पत्र -पत्रिका अनिवार्य रूपसं उपलब्ध कराओल जाय तथा कत, कोन रोजगारक संभावना बनि रहल अछि तकर सूचना राखल जाय तं बहुत कम समयमे ई दलान युवे नहि हर आयुवर्गक मैथिलक लेल लोकप्रिय स्थल बनि जायत।
हर केन्द्र पर जं केवल एकटा स्मार्ट मोबाइल फोन उपलब्ध हो त, देशक कोनो कोनमे रोजगारक स्थितिक सूचना मात्र एक क्लिकसं प्रतिबद्ध कार्यकर्ताक माध्यमसं उपलब्ध कराओल जा सकैत अछि।
जं एहि केन्द्रके समाजसं आर जोड़ल जाय आ कार्यकर्ता रक्तदान या अंगदान सन महत्वपूर्ण आवश्यकता दिस लोकके अपना संग जोड़ि सकथि तं ई केन्द्र बहुत कम समयमे बहुत बेसी उपयोगी इकाई के रूप मे राष्ट्रीय स्तर पर लोकप्रिय भ, सकैत अछि।
जं एहि केन्द्रसं योग्य वर वधूके ताकाहेरी दिशामे इमानदारीसं प्रयास हो त, स्मार्ट दलान कुटमैती केन्द्रमे बदलि सकैत अछि।
एहेन शिक्षक जे अपन योगदान निःशुल्क छात्र हितमे देबा लेल तैयार छथि ओ नवका पीढीक लेल उपयोगी रिसोर्स पर्सन बनि सकैत छथि।
ई सबटा बात कतेक व्यावहारिक आ कतेक समयमे लागू होइवला अछि अहि पर सजग लोक चर्च क, सकैत छथि।
एहि दलानक जतेक लोकके आवश्यकता हेतनि ओतेक लोक एकर संपर्कमे ऐताह। लोकक संख्या जतेक बढ़ल जायत ओतेक बेसी दलानक उपयोगिता बढ़त आ जतेक उपयोगिता बढ़तैक ताहि अनुपातमे एकर बल बढ़ल जयतैक।
स्मार्ट मैथिल दलान मिथिला राज्यक शुरुआती कड़ीक रूप में विकसित कएल जा सकैयै जं एहि कॉन्सेप्ट पर गंभीरतासं काज हो । सामाजिक संगठन अपन ऊर्जा एहि दिशामे लगा सकथि तं ई दलान अगिला पांच सालमे पूरा देशमे अपन प्रभावी भूमिका निभा सकैयै।
एकर शुरुआती चरण बिहार विधानसभा चुनाव सं लागू कएल जा सकैत अछि। आ परिणाम मात्र अगिला पांच महीना मे आंकल जा सकैये।
आउ आब देखी जे एहि योजना पर कतेक लागत आयत ? योजनासं ककरा लाभ प्रत्यक्ष रूपसं हेतैक ? कतेक लोक अप्रत्यक्ष रूपसं लाभान्वित हेताह ? की लाभ होयतैक ?
शुरुआती लागत एकटा स्मार्ट फोन अछि, एकटा छोट सन स्थान अछि आ कमसंकम एक टा डेडीकेटेड व्यक्ति छथि।
हर केन्द्रक लेल पोथी अपन क्षेत्रक जनप्रतिनिधि पर दबाव बनओलासं जुटायल जा सकैत अछि, दानमे मांगल जा सकैत अछि आ एकर पुनरवितरण अपन सुविधानुसार समयमे सूचना द, क, कएल जा सकैत अछि।
जं मैथिली पोथी पर हमरा लोकनि ध्यान केन्द्रित क, सकी तं मात्र दू सं तीन महिनाक प्रयास मे मैथिलीक जतेक पोथी बजारमे बिकएबाक लेल उपलब्ध अछि ओ सबटा कीनिक, पढ़बाक लेल पाठक हेतु दलान पर राखल जा सकैत अछि।
जं एक केन्द्र पर मात्र एक हजार रुपैयाक पोथी कीनबाक योजना बनाबी आ प्रत्येक २५ चुनावी बूथ पर एकटा स्मार्ट दलानक योजना राखी तं जोड़िक, देखू जे कतेक दलान बनि सकत। एक दलानसं जं दसोटा पाठक नियमित रूपसं जुड़ि सकथि तं आंकड़ा कत, पहुंचत इहो आकलन भ, सकैये।
बिहारमे चुनाव छैक मुदा मिथिला आ बिहारक लोक देश भरिमे छथि जते दस टा मैथिल छथि ओ अपन इलाकामे स्मार्ट मैथिल दलानक लेल आगां बढ़थि तं अपन जनप्रतिनिधिसं अपन दलानक लेल आवश्यक निधि आसानीसं जुटा सकैत छथि। आ दलान अस्तित्वमे आबि सकैत अछि।
मुदा लखटकिया सवाल इएह जे के एहि योजनाक लेल आगां बढ़त। मिसू अपनाके एम एस वाई कहैये । आ एम एस वाई के सेनानी एखन धरि जे मिथिलामे अजमाओल बाट अछि ओही पर चलैत देखा रहल छथि।
वएह पोस्टर बाजी वैह धरना नारा प्रदर्शन । अंतर बस एतबे जे खबरि कोना बनि सकी से जनतब छनि आ एकर लाभ उठेबामे समर्थ रहलाह अछि।
पचीस तीस लोक सब मैथिल संस्था लग छैक। एम एस वाइ सेहो एतबे पूंजीसं चलि रहल अछि। जे एखनुका फंडिंग ओ कते दिन चलत। दरिभंगा मे जे पोस्टर साटल गेल ओ रौद पानि बसातक संग बिला जायत, खबरिया चैनल आ अखबारमे जे धूम मचल से कतरन अपन याद आ यू ट्यूबक शोभा बनि जायत। फेसबुक आ सोशल साइट पर जे घमासान देखाइए से एहिना चलैत रहत कारण काव्य शास्त्र विनोदेन, वला मानसिकता मनोविलाससं आगां नहि बढ़ैत छैक।
हमरा सन मजूर ने मनोविलासक लेल आ ने विनोदक लेल प्रतिदिन समय निकालि सकैये। जतेक देर सब पोस्ट पढ़ू लाइक करू आ चर्चामे लारनि दिय, ततेक कालमे एकटा नया पोस्ट रोटी जुटयबाक लेल लिखल जा सकैये। एहना मे हमरा सन मजूर कते दिन संग रहत कतेक दूर आगां बढ़त........
हम अपन तन अपन मन आ अपन धन सेहो मिथिला उत्थान लेल लगा सकैत छी मुदा रिटर्नक कोनो भरोस पुरना अनुभव आ नवका लोकक डेग देखिक, कहां भ, रहल अछि।
हं शुभकामना जरूर द, सकैत छी लागल रहू अपन उद्देश्यमे जं देखि भालि, क, सोचि विचारि क, चलब त, किछु ने किछु प्राप्त करब अवश्य।
मिसू पोआर धधरा नहि जंगलक आगि बनत जं रचनात्मक ऊर्जा संग चलत आ लोकक लेल उपकारी बनत । जं डेग एहिना धरना प्रदर्शन आ शवयात्राक श्मशानी बाट पर रहत तं भविष्य .......
इति शुभम
प्रस्तुतकर्ता Madan kumar
लेबल: मिथिला स्टूडेंट यूनियन
सदस्यता लें टिप्पणियाँ भेजें (Atom)


c: text/html

text:
पटना। बिहार सरकार पटना हवाई अडडा क मुद्दा पर सख्त रुख अख्तियार क लेलक अछि। मुख्यमंत्री नीतीश कुमार कहला जे अगर भारतीय हवाई पत्तन प्राधिकरण (एएआई) पटना हवाई अड्डा क क्षेत्र मे विस्तार करए चाहैत अछि त हम एहि मामला मे मदद लेल तैयार छी। हम हुनका जमीन चिन्हित करि कए द देब, फेर हुनका भूमि अधिग्रहण क खर्च लागत। दरअसल, एहि खर्च स बचबा लेल ओ बेर-बेर एहि मामला मे टालमटोल क रहल छथि। अगर ओ एयरपोर्ट कए दोसर जगह ल जेबाक योजना बना रहल छथि त ओ एहि गपक सूचना सेहो राज्य सरकार कए दथि। हम एहि मामला मे सेहो हुनका भूमि देबा लेल सरकार तैयार छी, मुदा हुनका भूमि अधिग्रहण क खर्च त दियए पडत। मुख्यमंत्री नीतीश कुमार कहला अछि जे राज्य सरकार एहि संबंध मे हर मुमकिन मदद करबा लेल तैयार अछि, मुदा भारतीय हवाई पत्तन प्राधिकरण (एएआई) हर क्षण अपन रुख बदलैत रहैत अछि जाहि स काफी दिक्कत भ रहल अछि। ओ कहला जे अगर एएआई पटना हवाई अड्डा कए बंद करै चाहैत अछि, त हुनका एकरा बंद करि देबाक चाही। कुमार कहला जे एहि संबंध मे हम पूरा मदद करबा लेल तैयार छी। एहि मामला पर हम खुद पूर्व नागरिक उड्डयन मंत्री प्रफुल्ल पटेल स गप केने रही। तखन एकटा योजना पर सहमति सेहो बनल छल, मुदा किछु दिन क बाद मंत्रालय क अधिकारी ओहि सहमति स मुकरि गेलाह। एकर बाद सेहो हमर अधिकारी मंत्रालय क संग गप करैत रहलाह, मुदा मंत्रालय क अधिकारी सब बेर अपन गप बदलैत रहलाह। जखन नई दिल्ली मे अधिकारी बदलैत अछि, त ओकर संगहि मंत्रालय क नीति सेहो बदलि जाइत अछि। एहन मे हम भला कोना काज क सकैत छी?’ पटना हवाई अड्डा क नाम पर आब केंद्र सरकार संजय गांधी जैविक उद्यान कए खत्म करबाक प्रयास मे अछि। इ हमरा मंजूर नहि। ओ कहला जे एहि पर फिलहाल काज भ रहल अछि, मुदा हम एकटा हवाई अड्डा क कारण अपन हरित क्षेत्र कए बर्बाद त नहि क सकैत छी। हम साफ निर्देश दे चुकल छी जे कोनो गाछ कए कटबा स पूर्व वन विभाग क मंजूरी जरूरी होएत। कुमार साफ कहला जे अगर ओ एहि हवाई अड्डा कए बंद करबाक इच्छा रखैत छथि त हम कहब जे ओ एकरा बंद क दथि। मुदा इ हुनकर विफलता होएत, हमर नहि। आखिर हवाई यातायात केंद्र सरकार क दायरा मे अबैत अछि।
एकटा अन्य सवालक उत्तर मे मुख्यमंत्री कहला जे बिहार मे विकासक गति आओर तेज भ सकैत अछि मुदा केंद्र बिहारक योजना कए ठमका रखने अछि। ओ कहला जे रेलवे क पुल सबहक निर्माण मे शिथिलता बिहार क विकास मे बाधक बनल अछि। ओ कहला जे पता नहि रेलवे क मुनाफा कतए चल गेल? खुद रेल मंत्री रहि चुकल नीतीश कुमार कहला जे रेलवे क परियोजना बिहार मे एतबा मंथर गति स चलि रहल अछि जे इ कहब मुश्किल अछि जे इ कोन दशक मे पूरा होएत। ओ कहला जे राजग क कार्यकाल मे जाहि परियोजना क तारीख तय करि देल गेल छल ओहि मे लगातार देरी भ रहल अछि। ओ कहला जे गंगा पर मोकामा आ बख्तियारपुर मे रेल पुल निर्माण मे देरी बिहार क प्रति रेल मंत्रालय आ केंद्र क रुख कए देखा रहल अछि। राज्य सरकार सड़क बनेबा लेल टका द देलक अछि मुदा रेलवे पाछु अछि। गंगा नदी पर बनल महात्मा गांधी सेतु पर केंद्र क अनदेखी त जग जाहिर अछि। नीतीश कहला जे हम कई बेर पुल क समस्या कए समाधान देलहुं आ केंद्र ओकरा बेर बेर नामंजूर क देलक। एहन मे की कैल जा सकैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper

robotstxt: allowed

filter: keep


text:
पटना। विकास लेल मशहूर गुजरात कए पछाडि बिहार भारत मे सबस तेज़ विकास करनिहार राज्य बनि गेल, मुदा एकटा आर क्षेत्र मे बिहार सबकए पाछु छोडि देलक अछि आ ओ क्षेत्र अछि पर्यटन क क्षेत्र। ग्यारहवीं पंचवर्षीय योजना क दौरान गुजरात क 9.3 फीसदी विकास दर क मुकाबला मे 10.9 प्रतिशत क विकास दर दर्ज करनिहार बिहार विदेशी पर्यटकक मामला मे सेहो गोवा आ राजस्थान सन राज्य कए काफी पाछु छोडि देलक अछि। ताजा आंकडा क अनुसार बिहार मे पर्यटक क संख्या मे लगातार वृद्घि भ रहल अछि। राज्य मे पिछला साल अक्टूबर तक डेढ़ करोड़ स बेसी पर्यटक बिहार आबि चुकला अछि। पर्यटन मंत्री सुनील कुमार पिंटू पर्यटक क संख्या पर संतोष व्यक्त करैत कहला अछि जे भारत सरकार स प्राप्त आंकडा क अनुसार वर्ष 2011 मे 9 लाख 72 हजार विदेशी पर्यटक एलाह, जाहि मे कालचक्र समारोह मे शामिल 2 लाख 75 हजार पर्यटक सेहो शामिल छथि। वर्ष 2011 मे एक करोड़ 84 लाख पर्यटक बिहार आयल छलाह।ओ कहला जे पिछला साल वर्ष अक्टूबर तक एक करोड़ 88 लाख पर्यटक बिहार आबि चुकल छथि। पर्यटन मंत्री कहला जे एहि वर्ष पटना क समीप दियारा मे करीब 3000 लोक क्रिसमस मनेबा लेल पहुंचलथि। ओ कहला जे पर्यटक कए आकर्षित करबा लेल सरकार 14 जनवरी कए पतंग महोत्सव कए सेहो पैघ पैमाना पर आयोजित करबाक योजना बनेलक अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
बहु-खेल प्रतियोगिता
बहु-खेल प्रतियोगिता एक सङ्गठित खेल स्पर्धा छी, जे प्रायः एकाधिक दिनधरि चलैत अछि, जहिमे प्राय राष्ट्र-राज्यसभक सङ्गठित टिमसभक यथलिटसभक बीच विभिन्न खेलसभमे प्रतिस्पर्धा आयोजित होएत अछि । पहिल प्रमुख, आधुनिक, अन्तर्राष्ट्रिय महत्वक बहु-खेल प्रतियोगिता ओलम्पिक खेल छल । ओलम्पिक खेलक पश्चात बहुतेक प्रादेशिक बहु-खेल प्रतियोगितासभ स्थापित भऽ गेल अछि । अधिकतम प्रतियोगितासभक मूल संरचना समरूप अछि । खेल बहुतेक दिनक अवधिमे मेजबान शहर मे वा ओकर आसपास आयोजित होएत अछि, जे प्रत्येक प्रतियोगिताक लेल परिवर्तित होएत अछि । एक देश प्रत्येक प्रतियोगिताक लेल राष्ट्रिय टिमसभकें पठावैत अछि, जहिमे विविध प्रकारक खेलसभमे भाग लेनिहार व्यक्तिगत एथलिट आ टिमसभ शामिल होएत अछि ।[१]
सन्दर्भ सामग्रीसभ[सम्पादन करी]
- ↑ "Information about sports events, Multi-Sport Event" (अङ्ग्रेजीमे), sports-online.biz, अभिगमन तिथि नवम्बर २३, २०११।


text:
मंगलवार, 30 नवंबर 2010
भैरव बाबा ( भैरव स्थान )
स्थापना -
एक समय के बात अछि , विश्वामित्र जी राम - लक्ष्मण संग जखन मिथिला भ्रमण के लेल जायत छलैथ , विस्वामित्र जी दू दिन अपन बोहिन कोशी के ओहिठाम रुकल छलैथ , ओही समय में महादेव के छः महा कल रूप में से एगो भैरव महादेव के स्थापना केलैन , ओही दिन से भैरव बाबा के नाम पूरा मिथिला में प्रशिध्ह भागेलाईन ,
ई क्षेत्र हिमालय पाहार के नजदिक रही के कारन , बढ़ी के नगरी कहल जायत अछि , लोग सब के माननाय अछि जे , बेर - बेर बढ़ी ऐला सं भैरव बाबा के लिंग मईटिक तर में समा गेला ,
भैरव बाबा के जागृत होय के कहानी ---
(शिवरात्रि में पूजा करैत भक्त लोकेन )
( मनोकामना पूर्ण भेला के बाद बाबा के दर्शन करीत भक्त लोकेन )
कई बरस बीत गेल , लिंग के नामो निसान मिट गेल, मुद्दा शिव भोले संकर के भक्ति से नील गाय माँ के सहारे फेर से भैरव पुनः जागृत भेला , सब दिन संझ आ भोर गो माता भैरव बाबा के लिंग के ऊपर आवि के अपन स्तन के दुध्ह समर्पित करैत छली , ई दृश्य अपन आईखी से गमक एक दुटा लोक देखलक , एक कान से दोसर कान सुनते पूरा इलाका में शोर भगेल ,
एतबा में गनबायर के रजा के सेहो पता चली गेलेन ,ओ अपन सेना दल के संग आबी के, ओही घनघोर जंगल में से बाबा भैरब के लिंग के खोदअ लागला ,. जे अहि लिंग के लके हम अपना ओहिठाम स्थापना करव , खोद्त- खोदत साँझ परी गेल , लिंग ओ ही थम से निक लय के नाम नही लेत छल , छोरीक सब आदमी वापस चली गेला ई कहिके जे हम सब फेर कालिह आबैत छि ,
अगिला दिन जखन ओ राजा एलायथ त् ई बता ओही गामक एगो ब्रिधि बय्क्ति ओही राजा के बता देलखिन , ओही दिन से ओही राजा के दुवारे भैरब बाबा के मंदिर निर्माण कार्य प्रारंभ भगेल , ओही दिन से ई क्षेत्र बाबा भैरव के नगरी कहाबाई लागल , जाकरा सब भैरव स्थान के नाम से जानैत अछि ,
ओही दिन से बाबा भैरव के प्रागण में १००० के संखया में दर्शन यात्री आबैत छैथि और अपन मनो कामना क पूर्ण करैत छैथि ,जिनका दिन में समय नही मिलैत छैन ओ ब्यक्ति संध्या समय आरती के आबिके के अपन मनोरथ पूरा करैत छैथ,
सावन में और फागुन के शिवरात्रि के दिन दूर -दूर से जल लके बाबा भैरब के समर्पित करैत छैथ ,और अपन जीवन के सार्थक बनाबैत छैथ ,---
बाबा भैरव के दुवार --
( भैरब बाबा के संध्या आरती में लीं भक्त लोकइन )
मधुबनी और झांझरपुर पथ के अर्न्तगत में स्थापित अछि , बाबा भैरव के मंदिर विदेस्वर स्थान से ५ किलो मीटर उत्तर और भगवती पुर से १० किलोमीटर दक्षिण -पुरव , लोहट चीनी मिल से १२ किलो मीटर पुरव , और कमला नदी से ३ किलो मीटर पछिम में स्थित छैथ ,
(बजरंगवली मंदिर निर्माण कल में )
बाबा भैरव के नजदीक बसल गाम -घर
मेहथ , समया , महिनाथ पुर
पट्टीटोल , कोठिया , हेठी ,वाली , नरवार
भराम, नबटोल,नारायण पुर रूपाली , जमथैर, लोहाना
प्रेम से---
बाजु भैरव बाबा की जय
(अपनेक सब पाठक गन से विनम्र निबेदन जे एक बेर जरुर आबी अहि तीर्थ स्थल पर )
गुरुवार, 18 नवंबर 2010
विद्यापति स्मृति पर्व समारोह काल्हि सं पटना मे
पटना काल्हि सं तीन दिन धरि मिथिला संस्कृति सं सराबोर रहत। सहभागी लोकनि मैथिली गीत-संगीतक संगहि तिलकोरक तरुआ, सकरौरी, साम आ मखानक खीर कें आनंद ल सकताह। प्रतिष्ठित मैथिली संस्था चेतना समिति के तत्वाधान में काल्हि सं 57म विद्यापति स्मृति पर्व समारोह शुरू भ रहल अछि । एहि मे मिथिला केर सांस्कृतिक संपन्नता करीब सं देखबाक अवसर भेटत।
चेतना समिति के अध्यक्ष विजय कुमार मिश्र कें कहब छन्हि जे पहिल दिनक कार्यक्रम विद्यापति भवन में आयोजित हएत। उद्घाटन करताह पूर्व मुख्यमंत्री डा. जगन्नाथ मिश्र आर पटना उच्च न्यायालय कें न्यायमूर्ति मृदुला मिश्र मुख्य अतिथि रहतीह। दोसर दिन भोरे दस बजे सं विद्यापति भवन में 'मैथिली बाल साहित्य : स्थिति एवं संभावना' विषय पर विचार गोष्ठी आयोजित हएत। दोसर दिनक मुख्य कार्यक्रम अभियंत्रण सेवा संघ के प्रांगण में हएत। तेसर दिन एही प्रांगण में भोरे दस बजे सं बाल मेला आर दुपहर तीन बजे सं आनंद मेला आयोजित हएत। तेसर दिनक मुख्य कार्यक्रम केर उद्घाटन बिहार विधान परिषद के सभापति पं. ताराकांत झा करताह। ओकर बाद अरविन्द कुमार अक्कू लिखित 'झिझिर कोना' नाटक खेलाएल जाएत जकर निर्देशन कएने छथि कौशल कुमार दास। एहि बेर त्रिलोकीनाथ मिश्र कें संस्कृत भाषा साहित्य, रामदेव झा कें मैथिली भाषा साहित्य, रमा दास कें संगीत-नृत्य-नाटक सम्मान, विमला दत्त कें मिथिला चित्रकला सम्मान, गणपति मिश्र कें विशिष्ट सम्मान, भाग्य नारायण झा कें चेतना सेवी सम्मान आर महाप्रकाश कें कीर्ति नारायण मिश्र साहित्य सम्मान देल जएतनि। एतबे नहि, डा. ताराकांत झा वियोगी कें यात्री चेतना पुरस्कार, प्रभा मेमोरियल ट्रस्ट कें सुलभ समाज सेवा आ ऋषि वशिष्ठ कें डा. महेश्वरी सिंह 'महेश' पुरस्कार सेहो देल जएतन्हि। श्री मिश्र महाकवि विद्यापति केर जयंती कें पहिल बेर राजकीय समारोह के तौर पर मनएबा लेल राज्य सरकार के प्रति आभार प्रकट कएलनि अछि। हुनकर आग्रह छन्हि जे मैथिललोकनि बेसी सं बेसी संख्या मे एहि समारोह में शामिल होथि।
फ़िल्म जगत पर अपनेक स्वागत अछि।
चेतना समिति के अध्यक्ष विजय कुमार मिश्र कें कहब छन्हि जे पहिल दिनक कार्यक्रम विद्यापति भवन में आयोजित हएत। उद्घाटन करताह पूर्व मुख्यमंत्री डा. जगन्नाथ मिश्र आर पटना उच्च न्यायालय कें न्यायमूर्ति मृदुला मिश्र मुख्य अतिथि रहतीह। दोसर दिन भोरे दस बजे सं विद्यापति भवन में 'मैथिली बाल साहित्य : स्थिति एवं संभावना' विषय पर विचार गोष्ठी आयोजित हएत। दोसर दिनक मुख्य कार्यक्रम अभियंत्रण सेवा संघ के प्रांगण में हएत। तेसर दिन एही प्रांगण में भोरे दस बजे सं बाल मेला आर दुपहर तीन बजे सं आनंद मेला आयोजित हएत। तेसर दिनक मुख्य कार्यक्रम केर उद्घाटन बिहार विधान परिषद के सभापति पं. ताराकांत झा करताह। ओकर बाद अरविन्द कुमार अक्कू लिखित 'झिझिर कोना' नाटक खेलाएल जाएत जकर निर्देशन कएने छथि कौशल कुमार दास। एहि बेर त्रिलोकीनाथ मिश्र कें संस्कृत भाषा साहित्य, रामदेव झा कें मैथिली भाषा साहित्य, रमा दास कें संगीत-नृत्य-नाटक सम्मान, विमला दत्त कें मिथिला चित्रकला सम्मान, गणपति मिश्र कें विशिष्ट सम्मान, भाग्य नारायण झा कें चेतना सेवी सम्मान आर महाप्रकाश कें कीर्ति नारायण मिश्र साहित्य सम्मान देल जएतनि। एतबे नहि, डा. ताराकांत झा वियोगी कें यात्री चेतना पुरस्कार, प्रभा मेमोरियल ट्रस्ट कें सुलभ समाज सेवा आ ऋषि वशिष्ठ कें डा. महेश्वरी सिंह 'महेश' पुरस्कार सेहो देल जएतन्हि। श्री मिश्र महाकवि विद्यापति केर जयंती कें पहिल बेर राजकीय समारोह के तौर पर मनएबा लेल राज्य सरकार के प्रति आभार प्रकट कएलनि अछि। हुनकर आग्रह छन्हि जे मैथिललोकनि बेसी सं बेसी संख्या मे एहि समारोह में शामिल होथि।
फ़िल्म जगत पर अपनेक स्वागत अछि।
प्रस्तुतकर्ता कुमार राधारमण पर गुरुवार, नवंबर 18, 2010 0 टिप्पणियाँ इस संदेश के लिए लिंक
लेबल: मैथिली समारोह
रविवार, 14 नवंबर 2010
एकटा त ओ छलीह
एकटा तऽ ओ छलीह।
कनैत छलहूॅं माए गे माए-बाप रौ बाप
हे रौ नंगट छौंड़ा रह ने चुपचाप
नूनू बाबू कऽ ओ हमरा चुप करा दैत छलीह
एकटा तऽ ओ छलीह।
बापे-पूते के कनैत छलहूॅं कखनो तऽ
ओ हमरा दूध-भात खुआ दैत छलीह
बौआक मूहॅं मे घुटूर-घुटूर कहि ओ
अपन ऑंखिक नोर पोछि हमरा हॅसबैत छलीह।
खूम कनैत-कनैत केखनो हम बजैत छलहूॅं
माए गे हम कोइली बनि जेबउ
नहि रे बौआ निक मनुक्ख बनि जो ने
आओर कोइली सन बोल सभ के सुनो ने।
केखनो किछू फुरायत छल केखनो किछू
नाटक मे जोकर बनि बजैत छलहूॅं बुरहिया फूसि
मुदा तइयो ओ हॅंसि कऽ बजैत छलीह
किछू नव सीखबाक प्रयास आओर बेसी करी।
रूसि कऽ मुहॅं फुला लैत छलहूॅं
तऽ ओ हमरा नेहोरा कऽ मनबैत छलीह
कतो रही रे बाबू मुदा मातृभाषा मे बजैत रही
अपना कोरा मे बैसा ओ एतबाक तऽ सीखबैथि छलीह।
मातृभाषाक प्रति अपार स्नेह गाम आबि
नान्हि टा मे हुनके सॅं हम सिखलहूॅं
गाम छोड़ि परदेश मे बसि गेलहूॅं
मुदा मैथिलीक मिठगर गप नहि बिसरलहूॅं।
अवस्था भेलाक बाद ओ तऽ चलि गेलीह ओतए
जतए सॅं कहियो ओ घूमि कऽ नहि औतीह
मुदा माएक फोटो देखि बाप-बाप कनैत छी
मोन मे एकटा आस लगेने जे कहियो तऽ बुरहिया औतीह।
समाजक लोक बुझौलनि नहि नोर बहाउ औ बौआ
बुरहिया छेबे नहि करैथि एहि दुनियॉं मे
तऽ कि आब ओ अपना नैहर सॅं घूरि कऽ औतीह
मरैयो बेर मे बुरहिया अहॉं कें मनुक्ख बना दए गेलीह।
बुरहियाक मूइलाक बाद आब मइटूगर भए गेल किशन’
ओई बुरहिया के हम करैत छी नमन
अपन विपैत केकरा सॅं कहू औ बौआ
कियो आन नहि ओ बुरहिया तऽ हमर माए छलीह।
लेखक:- किशन कारीग़र
परिचय:- जन्म- 1983ई0(कलकता में) मूल नाम-कृष्ण कुमार राय ‘किशन’। पिताक नाम- श्री सीतानन्द राय ‘नन्दू’ माताक नाम-श्रीमती अनुपमा देबी।मूल निवासी- ग्राम-मंगरौना भाया-अंधराठाढ़ी, जिला-मधुबनी (बिहार)। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी। शिक्षाः- एम. फिल(पत्रकारिता) एवं बी. एड कुरूक्षेत्र विश्वविद्यालय कुरूक्षेत्र सॅं।
कनैत छलहूॅं माए गे माए-बाप रौ बाप
हे रौ नंगट छौंड़ा रह ने चुपचाप
नूनू बाबू कऽ ओ हमरा चुप करा दैत छलीह
एकटा तऽ ओ छलीह।
बापे-पूते के कनैत छलहूॅं कखनो तऽ
ओ हमरा दूध-भात खुआ दैत छलीह
बौआक मूहॅं मे घुटूर-घुटूर कहि ओ
अपन ऑंखिक नोर पोछि हमरा हॅसबैत छलीह।
खूम कनैत-कनैत केखनो हम बजैत छलहूॅं
माए गे हम कोइली बनि जेबउ
नहि रे बौआ निक मनुक्ख बनि जो ने
आओर कोइली सन बोल सभ के सुनो ने।
केखनो किछू फुरायत छल केखनो किछू
नाटक मे जोकर बनि बजैत छलहूॅं बुरहिया फूसि
मुदा तइयो ओ हॅंसि कऽ बजैत छलीह
किछू नव सीखबाक प्रयास आओर बेसी करी।
रूसि कऽ मुहॅं फुला लैत छलहूॅं
तऽ ओ हमरा नेहोरा कऽ मनबैत छलीह
कतो रही रे बाबू मुदा मातृभाषा मे बजैत रही
अपना कोरा मे बैसा ओ एतबाक तऽ सीखबैथि छलीह।
मातृभाषाक प्रति अपार स्नेह गाम आबि
नान्हि टा मे हुनके सॅं हम सिखलहूॅं
गाम छोड़ि परदेश मे बसि गेलहूॅं
मुदा मैथिलीक मिठगर गप नहि बिसरलहूॅं।
अवस्था भेलाक बाद ओ तऽ चलि गेलीह ओतए
जतए सॅं कहियो ओ घूमि कऽ नहि औतीह
मुदा माएक फोटो देखि बाप-बाप कनैत छी
मोन मे एकटा आस लगेने जे कहियो तऽ बुरहिया औतीह।
समाजक लोक बुझौलनि नहि नोर बहाउ औ बौआ
बुरहिया छेबे नहि करैथि एहि दुनियॉं मे
तऽ कि आब ओ अपना नैहर सॅं घूरि कऽ औतीह
मरैयो बेर मे बुरहिया अहॉं कें मनुक्ख बना दए गेलीह।
बुरहियाक मूइलाक बाद आब मइटूगर भए गेल किशन’
ओई बुरहिया के हम करैत छी नमन
अपन विपैत केकरा सॅं कहू औ बौआ
कियो आन नहि ओ बुरहिया तऽ हमर माए छलीह।
लेखक:- किशन कारीग़र
परिचय:- जन्म- 1983ई0(कलकता में) मूल नाम-कृष्ण कुमार राय ‘किशन’। पिताक नाम- श्री सीतानन्द राय ‘नन्दू’ माताक नाम-श्रीमती अनुपमा देबी।मूल निवासी- ग्राम-मंगरौना भाया-अंधराठाढ़ी, जिला-मधुबनी (बिहार)। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी। शिक्षाः- एम. फिल(पत्रकारिता) एवं बी. एड कुरूक्षेत्र विश्वविद्यालय कुरूक्षेत्र सॅं।
गुरुवार, 11 नवंबर 2010
छैठ परमेस्वरिक गीत
छैठ परमेस्वरिक गीत - १.
मैया हे छैठ मैया ---
छैठ परमेस्वरिक गीत - २.
सूप लेने ठाड़ -----
छैठ परमेस्वरिक गीत , पवन सिंह के संग ---
मैया हे छैठ मैया ---
छैठ परमेस्वरिक गीत - २.
सूप लेने ठाड़ -----
छैठ परमेस्वरिक गीत , पवन सिंह के संग ---
छैठ परमेस्वरिक गीत , शारदा shinhan
मंगलवार, 9 नवंबर 2010
अन्तराष्ट्रिय मैथिली सम्मेलन काठमाण्डौ मे २२ आ २३ दिसम्बर २०१०
अन्तराष्ट्रिय मैथिली सम्मेलन काठमाण्डौ मे २२ आ २३ दिसम्बर २०१० केँ श्री रामभरोस कापड़ि "भ्रमर"क संयोजकत्वमे आयोजित भऽ रहल अछि। श्री कापड़ि नेपाल प्रज्ञा संस्थानमे मैथिलीक प्रतिनिधित्व कऽ रहल छथि आ ई साहित्य क्षेत्रमे नेपालक सभसँ पैघ प्रतिष्ठाबल पद अछि ओहिना जेना भारतमे "साहित्य अकादमीक फेलो" होइत अछि।
२२ दिसम्बर २०१० केँ ई आयोजन नेपाल प्रज्ञा प्रतिष्ठान, कमलादी, काठमाण्डौ आ २३ दिसम्बर २०१० केँ अग्रवाल सेवा केन्द्र, कमल पोखरी, काठमाण्डौमे आयोजित होएत। दुनू दिन आवस आ भोजनक व्यवस्था ग्रवाल सेवा केन्द्र, कमल पोखरी, काठमाण्डौमे रहत।
सदस्यता लें संदेश (Atom)


text:
पटना। बिहार जमीन क नक्शा आ खतियान क संयुक्त डाटा ऑनलाइन करनिहार देश क पहिल राज्य होएत। बिहार मे जमीन क खतियान रिकार्ड जून तक ऑनलाइन भ जाएत। रिकार्ड आनलाइन भेलाक बाद जोक वसुधा केंद्र स सेहो एलपीसी प्राप्त क आवश्यकतानुसार बैंक लोन या अन्य कार्य लेल एकर उपयोग क सकत। राजस्व आ भूमि सुधार मंत्री रमई राम इ जानकारी दैत कहला अछि जे आधुनिक तकनीक स सर्वेक्षण क जमीन क रिकार्ड तैयार कैल गेल अछि। फिलहाल राज्य क तीनटा जिला मधुबनी, नालंदा आओर बक्सर क खतियान ऑन लाइन क देल गेल अछि। विभाग क वेबसाइट पर एकरा देखल जा सकैत अछि। बाकी जिला लेल एकरा लेल कैबिनेट कए प्रस्ताव पठाउल जाएत। रमई राम कहला जे जमीन मनुष्य स जुडल एकटा बहुत संवेदनशील आ महत्वपूर्ण मुद्दा अछि। एकर उपयोगिता मनुष्य क जीवन क संगहि ओकर मृत्यु क बाद सेहो कायम रहैत अछि। अदालत मे करीब 50 फीसदी मामला जमीन विवाद स संबंधित अछि। ताहि लेल राज्य सरकार जमीन क कंप्यूटराइज रिकार्ड बना कए ओकरा ऑन लाइन करबाक निर्णय लेलक अछि, ताकि कियो अपन जमीन क संबंध मे कतहु स जानकारी प्राप्त क सकए आओर कम्प्युटाइज दस्तावेज स मामला क निपटारा सेहो भ जाएत। श्री राम कहला जे भूमि क सर्वेक्षण करायब सरकार क संवैधानिक दायित्व अछि। परंपरागत तरीका स सर्वेक्षण करेबा मे काफी कठिनाइ होइत छल। ताहि लेल आधुनिक तकनीक स भूमि क हवाई सर्वेक्षण कराउल जाएत। ओ कहला जे नालंदा, सारण, भागलपुर, मुंगेर आ शेखपुरा आदि जिला मे हवाई सर्वेक्षण आओर फोटोग्राफी क काज पूरा भ गेल अछि। आगू क कार्रवाई लेल रक्षा मंत्रालय स अनुमति मांगल गेल अछि।मंत्रालय स अनुमति भेटलाक बाद बिहार सर्वेक्षण कार्यालय, गुलजारबाग परिसर मे डाटा प्रोसेसिंग क कार्रवाई शुरू करि देल जाएत। एकर बाद बंदोबस्त कार्यालय खानापुरी, प्रकाशन, आपत्ति क निष्पादन आ आमंत्रण क काम कैल जाएत। अंत मे नक्शे क अंतिम प्रकाशन करैत अद्यतन खतियान तैयार क मानचित्र तैयार कैल जाएत। जेकरा आयोग क वेबसाइट पर सेहो राखल जाएत। अंचलवार अद्यतन मानचित्र आओर खतियान अंचलस्तरीय डाटा केंद्र सह आधुनिक अभिलेखागार मे संधारित कैल जाएत। एकरा लेल अंचल मे भवन निर्माण क कार्य राज्य योजना मद स शत-प्रतिशत कैल जा रहल अछि। एकरा लेल कुल 30.65 लाख टका स अंचल तकनीकी क प्राक्कलन भवन निर्माण विभाग द्वारा तैयार कैल गेल अछि। ओ कहला जे भूमि सर्वेक्षण कार्य पर कुल 570 करोड़ टकाक लागत आउत। एहि मे 50 फीसदी राशि केंद्र आ 50 फीसदी राज्य सरकार कए देबाक अछि। भूमि सर्वेक्षण क कार्य तीन साल मे पूरा करबाक योजना अछि, मुदा कार्य क महत्ता कए देखैत एहि मे समय-सीमा क कोनो बाधा नहि होएत। विभाग क प्रधान सचिव सी अशोकबर्धन भूमि सर्वेक्षण क नवका प्राविधि क पूरा प्रक्रिया आओर एकर उपयोगिता कए स्पष्ट करैत कहला जे मधुबनी, नालंदा, बक्सर जिला क संगहि वैशाली आ भोजपुर क खतियान विभाग क वेबसाइट पर अछि ताकि लोक अपन आपत्ति दर्ज करा दथि। ओ कहला जे नालंदा, शेखपुरा, भागलपुर, छपरा आ मुंगेर जिला मे राजस्व मानचित्र क कार्य कए पूरा करि लेल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
मधुबनी। 06 अक्टूबर। मिथिला विकास समिति 'नवकरही' द्वारा 24 अक्टूबर क' मध्य विद्यालय, नवकरही (प्रखंड-बेनीपट्टी) केर प्रांगण म' मिथिलाक प्रेरणास्रोत, मिथिला विभूति सभके श्रधांजलि देबाक रूप म' मिथिला महापर्व 'मिथिला विभूति पर्व समारोह' केर आयोजन कायल जायत। जाहिमे राजनीतिक, प्रशासनिक, समाजिक,सांस्कृतिक आओर पत्रकारिता केर माध्यम सँ मिथिलांचल केर गौरव बढ़बै बला मैथिल सपूत सभक सम्मान समारोह केर आयोजन के संगे - संग भव्य सांस्कृतिक कार्यक्रम केर आयोजन सेहो कायल जायत।मिथिला विभूति पर्व समारोह म' मिथिलांचल के सुप्रसिध्द गायक - गायिका द्वारा कार्यक्रम प्रस्तुत कायल जायत।
मिथिला विकास समिति 'नवकरही' के संस्थापक सह अध्यक्ष महेंद्र झा, सचिव सुजीत झा, समारोह अध्यक्ष पुष्पम झा, कोषाध्यक्ष तेजनारायण झा, पंकज झा, गगन झा आओर विपिन झा "मिथिला दैनिक" केर माध्यम सँ समस्त मिथिलांचल वासी क' समारोह म' अएबाक लेल हकार दैत छथि।


text:
पटना । बीमारू राज्य क कतार स बाहर आबि विकासशील राज्ययक अगुआ बनल बिहार अपन खाता मे एकटा आर उपलब्धि जोडि लेलक अछि। देश मे सबस तेजी स विकास क रहल बिहार क प्रति व्यकक्ति आय सेहो 2004 क मुकाबला मे दो गुना भ गेल अछि। राज्य मे प्रति व्यक्ति आय मे भेल दोगुना वृद्धि स बिहार क प्रभावी विकास दर क संकेत भेट रहल अछि। इ अलग गप अछि जे वर्ष 2004 स प्रति व्यक्ति आय जरूर दोगुना भ गेल अछि, मुदा एकर बावजूद इ राष्ट्रीय औसत स बहुत कम अछि ।
एहि संबंध मे योजना आ विकास मंत्री नरेंद्र नारायण यादव कहला अछि जे 2011-12 क दौरान बिहार मे प्रति व्यक्ति आय 15,268 टका रहल, जखनकि राष्ट्रीय औसत 35,993 टका अछि। एकर बावजूद इ राज्य मे पैघ बदलाव कहल जा सकैत अछि, किया त वर्ष 2004-5 क दौरान प्रति व्यक्ति आय मात्र 7,914 टका छल।
बिहार सांख्यिकी पुस्तिका 2012 आ आंकडा मे बिहार 2011 मे प्रति व्यक्ति आय क आंकड़ा प्रकाशित कैल गेल अछि। दूनू किताब मे राज्य क सामाजिक आर्थिक विकास क विभिन्न पहलु क सांख्यिकी आंकड़ा देल गेल अछि।
यादव कहला जे 11म पंचवर्षीय योजना क दौरान राज्य 21.9 प्रतिशत विकास दर हासिल केलक आ आय मे वृद्धि राज्य लेल स्वस्थ संकेत अछि।
किछु दिन पहिने उप मुख्यमंत्री सुशील कुमार मोदी कहने छलाह जे 12म (2012-17) पंचवर्षीय योजना क दौरान राज्य सरकार 13 प्रतिशत आर्थिक विकास दर हासिल करबाक लक्ष्य निर्धारित केने अछि। विभिन्न राज्य2 क आर्थिक प्रदर्शन पर योजना अयोग क हालिया रिपोर्ट मे कहल गेल अछि जे बिहार स आकार मे अत्यंत छोट केवल सिक्किम आ गोवा 2011-12 क दौरान आर्थिक मोर्चा पर बेहतर प्रदर्शन क सकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
हरिनगर (पच) । सिंगाही गाम एहि साल नव वर्षक स्वागत विदेशी पर्यटक क संग केलक। इ बिहार क पहिल प्राइवेट सफारी लाऊंज नामक रिसॉर्ट क प्रयास क परिणाम अछि जे नार्वे स सैलानी प्रेम आ सौहार्द क नगरी रामनगर क एकटा छोट सन वनवर्ती इलाका मे आयल छथि। एहि ठाम ओ वाल्मीकि व्याघ्र परियोजना क खूबसूरत छटा, प्रकृति क अलौकिक सुंदरता, सूर्य देव क लालिमा कए लग स देखलाह। सफारी लाऊंज क परिश्रम क इ फल अछि जे लेजर लाइट शो लागल झोपड़ीनुमा कॉटेज मे रहनिहार विदेशी सैलानी एहि प्रकृति क लुफ्त उठा गदगद छथि। पश्चिम चंपारण क सिंगाही गाम मे देशी विदेशी सैलानी लेल सफारी लाउंज कए नवकनिया जेकां सजाउल गेल अछि। वनवर्ती इलाका क बीच एकटा सफल प्रयोग क इ नमूना पेश केलक अछि। रामनगर क विलासपुर पाली भवन क लाल सितांशु अमर उर्फ सीतू राय एहि लाउंज क स्थापना केने छथि। ओ कहला जे पर्यटक लेल रिसॉर्ट भरि साल तैयार रहत। ओ कहला जे एहि रिसॉर्ट मे लेजर लाइट युक्त कॉटेज 6, टेंट 8, मठ 2, 108 प्रकार क गुलाब क बीच अवस्थित पोखरा, एमटीवी क डीजे क व्यवस्था कैल गेल अछि। संस्थापक सितांशु अमर कहला जे रिसॉर्ट मे कोनो सैलानी कए दिक्कत नहि भ सकए ताहि लेल निजी स्तर पर सुरक्षा क पुख्ता इंतजाम कैल गेल अछि। सफारी लाउंट मे पर्यटक क लेल विभिन्न प्रकार क लजीज व्यंजन क संगहि चूड़ा, दही, कुसियार क रस आदि क व्यवस्था सेहो कैल गेल अछि। एहि इक्को टूरिज्म क संग संग विलेज टूरिज्म कए बढ़ावा देबा लेल निजी स्तर पर कैल जा रहल एहि सफारी लाऊंज क प्रयास सराहनीय त अछि मुदा सरकार क मदद एहि प्रकारक काज करनिहार कए एखनो नहि भेट रहल अछि। सितांशु अमर क कहब अछि जे ओ बिना कोनो सरकारी मदद कए विलेज टूरिज्म कए बढ़ावा द रहल छथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
विलेज टूरिज्म लेल आदर्श बनल सिंगाही गाम
हरिनगर (पच) । सिंगाही गाम एहि साल नव वर्षक स्वागत विदेशी पर्यटक क संग केलक। इ बिहार क पहिल प्राइवेट सफारी लाऊंज नामक रिसॉर्ट क प्रयास क परिणाम अछि जे नार्वे स सैलानी प्रेम आ सौहार्द क नगरी रामनगर क एकटा छोट सन वनवर्ती इलाका मे आयल छथि। एहि ठाम ओ वाल्मीकि व्याघ्र परियोजना क खूबसूरत छटा, प्रकृति क अलौकिक सुंदरता, सूर्य देव क लालिमा कए लग स देखलाह। सफारी लाऊंज क परिश्रम क इ फल अछि जे लेजर लाइट शो लागल झोपड़ीनुमा कॉटेज मे रहनिहार विदेशी सैलानी एहि प्रकृति क लुफ्त उठा गदगद छथि। पश्चिम चंपारण क सिंगाही गाम मे देशी विदेशी सैलानी लेल सफारी लाउंज कए नवकनिया जेकां सजाउल गेल अछि। वनवर्ती इलाका क बीच एकटा सफल प्रयोग क इ नमूना पेश केलक अछि। रामनगर क विलासपुर पाली भवन क लाल सितांशु अमर उर्फ सीतू राय एहि लाउंज क स्थापना केने छथि। ओ कहला जे पर्यटक लेल रिसॉर्ट भरि साल तैयार रहत। ओ कहला जे एहि रिसॉर्ट मे लेजर लाइट युक्त कॉटेज 6, टेंट 8, मठ 2, 108 प्रकार क गुलाब क बीच अवस्थित पोखरा, एमटीवी क डीजे क व्यवस्था कैल गेल अछि। संस्थापक सितांशु अमर कहला जे रिसॉर्ट मे कोनो सैलानी कए दिक्कत नहि भ सकए ताहि लेल निजी स्तर पर सुरक्षा क पुख्ता इंतजाम कैल गेल अछि। सफारी लाउंट मे पर्यटक क लेल विभिन्न प्रकार क लजीज व्यंजन क संगहि चूड़ा, दही, कुसियार क रस आदि क व्यवस्था सेहो कैल गेल अछि। एहि इक्को टूरिज्म क संग संग विलेज टूरिज्म कए बढ़ावा देबा लेल निजी स्तर पर कैल जा रहल एहि सफारी लाऊंज क प्रयास सराहनीय त अछि मुदा सरकार क मदद एहि प्रकारक काज करनिहार कए एखनो नहि भेट रहल अछि। सितांशु अमर क कहब अछि जे ओ बिना कोनो सरकारी मदद कए विलेज टूरिज्म कए बढ़ावा द रहल छथि।


text:
यात्रीजी कें स्मरण करैत...
मैथिली साहित्य...खास क' मैथिली कविता मे जखन प्रगतिशील, यथार्थवादी आ आधुनिकता सं लैस रचना संसारक गप्प उठैत अछि तं सभ सं पहिने मोन मे यात्रीजीक छवि-स्मृति अभरैत अछि । मैथिली कविता मे आधुनिकताक नींव यात्रीजी रखने छलाह। हिनका द्वारा देव भाषा संस्कृत मे रचित पोथी - लेनिन शतकम आ कृषक शतकमक नामे एहि बातक पुष्टिक लेल पर्याप्त अछि की बाबा सदति नवीनताक पक्षधर रहलाह । हुनका छन्द पर अपूर्व पकड़ि छलनि । बाबा अपन कविता मे छन्दक शास्त्रीयता सं ओकर लोक प्रचलित रूप मे प्रयोग कएने छथि ।
यात्रीजी कविताक स्वरूप, शिल्प, भाषा , बिषय आदि मे बहुतो तरहक प्रयोग केलनि, जे कालान्तर मे मैथिली काव्य धाराक दशा ओ दिशा बदलि देलक । मुदा ई खेदक गप्प थिक जे ओ आर्थिक विवशताक मादे मैथिली मे कम आ हिन्दी मे बेसी रचलनि । हुनकहि शब्दे - पेट तॅ हिंदिए सं भरैत अछि तें अपन कोढ़-करेज खखोड़ि जे किछु होइए से ओकरे पीड़ी पर चढ़ा रहल छी ।
आइ यात्रीजी सदेह हमरा सभक मध्य नहि छथि मुदा हुनक स्मृति शेष / रचना संसार सदैव हमरालोकनिक मध्य अमर रहत आ रचनाकारक आगामी पीढ़ीक पथ निर्देशित करैत रहत ।
जगतारिन
ओधि
उपाड़ि
करइ छी जारनि...
हमर
दिन
नहि
धूरत की जगतारनि ।
अंतिम प्रणाम
अहिबातक पातिल फोड़ि-फाड़ि
पहिलुक परिचय के तोड़ि ताड़ि
पुरजन-परिजन सब छोड़ि -छाड़ि
हम जाय रहल छी आन ठाम
माॅ मिथिले ,ई अंतिम प्रणाम ।
चिरविस्मित वस्तुक स्मरण हेतु
सूतल सृष्टिक जागरण हेतु
हम छोडि रहल छी अपन गाम
माॅ मिथिले ई अंतिम प्रणाम ।
हम टा संतति ,से हुनक पाप
ई जानि हैन्हि जनु मनस्ताप
अनको बिसरथ थिक हमर नाम
माॅ मिथिले, ई अंतिम प्रणाम ।।
भए गेल प्रात
हिम शुभ्र ओससॅ धौत गात
भूपर उतरल नभसॅ प्रभात
सिहकए लागल मलयानिल जे
खोलू कावाड़;
भए गेल प्रात
चों चों चों चों ...
कए रहल मने बगड़ा -बगड़ी
खोतासॅ बहरएबाक ब्योंत
भए गेल प्रात
टुटि गेल निन्न
तइओ देखू हम पड़ले छी
दए रहल मनो उठबाक नोंत
झाॅझनक फाॅकसॅ हुलकि - हुलकि भोरूक इजोत !
युग धर्म
मास मास पर गहन लगइ अछि पल पल पर संकराॅति
बदलि रहल अछि छन छन दुनियाॅ किछु नहि क्यों नहि थीर
भ गेलाह बाबा कपिलेसर आन्हर आर बहीर
सुनतहि नव नचारी बूढ़ाकें उठैत छन्हि खौंत
भरि-भरि ढाकी फाॅकि जाइ छथि भाङक भनहि सुखौंत
शहर-शहरमे फुजल सिनेमा,कियो नहि सुनए पुरान
ककरो नहि चिंता छइ जे खौंझा उठता भगवान
कोना छजत पहिलुक ढाठीपथ आजुक टटका रंङ
अपन महिॅस कुल्हड़िअहि नाथब,के ने कहत अबढंग
खुटिया मिर्जइ नहि सोहाइ छइ पहिरए कोट कमीज
बूड़ि ने कहिअउ,कन्हुआकॅ ताकत बेटा भतीज
कोना बुझब जे पूर्वजलोकनि रहथि वेश बुधिआर
पढुआ कका करब जॅ,नहि हमरासॅ बात-विचार
नवतुरिए आबओ आगाँ..
तीव्रगंधी तरल मोवाइल
क्षणस्पंदी जीवन
एक-एक सेकेंड बान्हल !
स्थायी-संचारी उद्दीपन-आलंबन....
सुनियन्त्रित एक-एक भाव !
परकीय-परकीया सोहाइ छइ ककरा नहि
खंड प्रीतिक सोन्हगर उपायन ?
असहृय नहि कुमारी विधवाक सौभाग्य
सहृय नहि गृही चिरकुमारक दागल ब्रह्मचर्य
सरिपहुँ सभ केओ सर्वतंत्र स्वतंत्र
रोक टोक नहिए कथूक ककरो
रखने रहु, बेर पर आओत काज
आमौटक पुरान धड़िका....
धर्म-अर्थ-काम-मोक्ष !
पघिलओ नीक जकाँ सनातन आस्था
पाकओ नीक जकाँ चेतन कुम्हारक नबका बासन
युग-सत्यक आबामे....
जूनि करी परिबाहि बूढ़-बहीर कानक
टटका-मन्त्र थीक,
नवतुरिए आबओ आगाँ !!
वैह करत रूढ़िभंजन, आगू मुहें बढ़त वैह....
हमरा लोकनि दिअइ आशीर्वाद निश्छल मोने;
घिचिअइ टा नहि टांग पाछाँ...
ढेकी नहि कूटी अपनहि अमरत्व टाक...।
आन्हर जिनगी
आन्हर जिनगी
सेहंताक ठेंगासँ थाहए
बाट घाट, आँतर-पाँतरकें
खुट खुट खुट खुट....
आन्हर जिनगी
चकुआएल अछि
ठाढ़ भेल अछि
युगसन्धिक अइ चउबट्टी लग
सुनय विवेकक कान पाथिकें
अदगोइ-बदगोइ
आन्हर जिनगी
नांगड़ि आशाकेर कान्ह पर हाथ राखि का’
कोम्हर जाए छएँ ?
ओ गबइत छउ बटगवनी,
तों गुम्म किएक छएँ ?
त’हूँ ध’ ले कोनो भनिता !
आन्हर जिनगी
शान्ति सुन्दरी केर नरम आंगुरक स्पर्शसँ
बिहुँसि रहल अछि!
खंड सफलता केर सलच्छा सिहकी
ओकर गत्र-गत्रमे
टटका स्पंदन भरि देलकइए।


text:
मैथिली गजलक प्रति सकारात्मक होयबाक आवश्यकता
गजल बात कहबाक ढ़ंग (सलीका) सिखबैत अछि आ कमसँ- कम शब्दमे एकटा विशेष प्रकारक लयबद्धताक संग अपन बात प्रभावी ढ़ंगसँ कहब सिखबैत अछि । गजल रुप , रस , गंध , प्रेम , विरहके संग संग समाजक बहुत रास समस्याकेँ प्रदर्शित करैत अछि , लोककेँ जीबाक ढ़ंग सिखबैत अछि । ई देशक चित्र देखबैत अछि ।
गजल एखन धरि धार्मिक मंचसँ चलि कऽ पीर मजार , राज दरबार , नबाबक मजलिससँ होयत चौबटिया धरि आयल अछि आ जन सामान्य धरि पहुँचि रहल अछि ।
जौ एकर संरचना देखैत छी तऽ गजलमे दू तरहक संरचना भेटैत अछि - भीतरी आ बाहरी । जत' भीतरी संरचनामे बहर , रदीफ , काफियासँ लऽ कऽ शेरक बिम्ब धरिक गप्प होयत अछि ओतै बाहरी संरचनामे शाइरक विचार , कल्पना आर सोच सोझाँ आबैत अछि ।
एखन मैथिली गजल किछु नव व्याकरण (अरुज)केँ जन्म देलक अछि ।ओतबे नहि किछु शाइर तऽ पूरा रूक्रणक स्वरुपे अपना ढ़ंगसँ तय करैत छथि । जाहिसँ पूर्ण रुपे सहमत नहि भेल जा सकैछ ।
अपनेक बूझल होयत जे सभसँ पहिले गजल अरबीमे कहल गेल आ गजलक व्याकरणक निमार्ण सेहो अरबेमे भेल जेकर श्रेय खलील इब्रे अहमद बसरीक जायत छनि । जाहि बहर आ रूक्रण च्रक केर फारसी , उर्दू सेहो स्वीकार केलक ।तऽ अहि ठाम प्रश्न उठैत अछि जे मैथिली गजलकेँ एहिसँ अलग हटबाक औचित्य की ? हमरा हिसाबे मैथिली गजलकेँ सेहो अरबी बहरके स्वीकार करबाक आवश्यकता अछि । मिथिलाक शाइरकेँ सेहो अपन शेर कहबाक लेल ओहि व्याकरणसँ अलग किछु करबाक प्रयत्न नहि करबाक चाही ।
एहिमे कोनो संशय नहि जे अरबी गजलक व्याकरण पेचीदा अछि मुदा एकर जानकारी अति आवश्यक अछि ।गलती तऽ सभसँ होयत अछि , जहियासँ गजलक इतिहास अछि ,एखन धरि तक सभ शाइर किछु नहि किछु गलती केने छथि मुदा जखन व्याकरण उपलब्ध अछि , तखन ओकरा नजरिअंदाज करब ठीक नहि , तें एहि गलतीसँ बचबाक प्रयत्न करबाक चाही ।
ओना एकटा और बात कहब जे शाइरक विचार , ओकर कल्पना , बिम्ब बेसी महत्वपूर्ण अछि गजलक व्याकरणसँ ,मुदा शिल्पक लेल , सृजनक लेल व्याकरणो ओतबे महत्वपूर्ण ।
~ बाल मुकुंद पाठक
(२७ जुलाई २०१३ केँ लिखल आलेख)


text:
तिरहुत रेलवे क महाराजा सैलनू क खूबी स परिचित भेल नव पीढी
दरभंगा । राजस्थान हो बा बिकानेर या फेर बडौदा सब ठाम रेलवे अपन धरोहर कए बचा रखने अछि आ आम लोक क संगहि पर्यटक ओहि धरोहर स परिचित होइत रहैत छथि। भारतीय रेलवे क 150म साल पूरा भेला पर जतए सबठाम क धरोहर क प्रदर्शनी कैल गेल, ओतहि पूर्व मध्य रेलवे तिरहुत रेलवे क महाराजा सैलून क मात्र फोटो देखा संतोष केलक। पूर्व मध्य रेलवे द्वारा जारी कैल गेल स्मारिका मे ओना तिरहुत रेलवे क बोर्ड गेज आ मीटर गेज ट्रैक वाला दूनू सैलून क विशेषता कए विस्तार स उल्लेख कैल गेल अछि, मुदा सैलून क वर्तमान स्थितिक संबंध मे कोनो जानकारी नहि देल गेल अछि। एहि रेल सैलून मे एकटा बैडरूम, एकटा ड्राइंगरूम, एकटा वाशरूम छल। सैलून कुल चारिटा कम्पार्टमेंट छल जाहि मे एकटा महाराजा आ तीनटा कोच राजकुमार लेल छल जेकरा कुमार साहब सैलूनक नाम स चिन्हल जाइत छल।
ज्ञात हुए जे बोर्ड गेज वाला सैलून कए 1962 मे सांसद डा कामेश्वर सिंह क निधन क बाद राज दरभंगा भारतीय रेलवे कए रखबा लेल द देलक। एकरा लेल राज दरभंगा रेलवे कए तय रकम चुका रहल छल। रेलवे एहि सैलून कए बरौनी क रेलवे यार्ड मे रखने छल। दुर्भाग्य स 1975 मे दरभंगाक सांसद आ रेलमंत्री ललित नारायण मिश्र क हत्या क बाद बिहारक एकटा राजनेता आ रेलवे क किछु बईमान अधिकारी क मिलीभगत स एहि सैलून क पॉश आ भीतरक चांदीक कृति लूटि लेल गेल आ सैलून कए तहस नहस क आगिक हवाले क देल गेल। पिछला 38 साल स ललित बाबू हत्याकांड जेना एहि अग्निकांडक रिपोर्ट नहि आबि सकल अछि, संगहि एक लाख टकाक बीमा रकम सेहो रेलवे नहि चुकेलक अछि। मीटर गेज क सैलूनक संबंध मे रेलवे किछु कहबाक स्थिति मे नहि अछि, जखन कि राज दरभंगाक दावा अछि जे ओ गोरखपुर यार्ड मे राखल गेल छल।
ज्ञात हो जे तिरहुत रेलवे क मालिक आ दरभंगा क महाराज लेल शाही तरीके स तैयार कैल गेल सैलून अपना आप मे एकटा अदभुत कृति छल। एहि मे चीन स आयल सागवान(टीक), चांदी, पीतल आ चंदनक प्रयोग कैल गेल छल। 1962 तक देशक जे महान विभूति दरभंगा एलाह ओ एहि शाही सैलून क सवारी केलथि। चाहे ओ बीकानेर क महाराज होइथि आ भारत क वाइसराय सब एहि सैलून क सवारी केने छथि। पूर्व राष्ट्Ñपति डॉक्टर सर्वपल्ली राधाकृष्णा समेत देशक कईटा नेता सेहो एहि सैलून पर सफर कर चुकल छथि।
एकर बावजूद रेल मंत्रालयक एकर प्रति उपेक्षा क स्थिति इ रहल जे मंत्रालय लग एहि सैलूनक कोनो फोटो तक उपलब्ध नहि छल। रेलवे क 150 म वर्षगांठ क अवसर पर रेलवे क पदाधिकारी किछु दिन पूर्व दरभंगा स्थित महाराजा कामेश्वर सिंह कल्याणी फाउन्डेशन स सैलून क स्वेत-श्याम फोटो मंगबा लेल आयल छलाह। जखन हुनका स पूछल गेल जे दूनू सैलून त रेलवे लग छल, त अधिकारी एकर कोनो प्रकार क जानकारी स इनकार केलथि।
महाराजा कामेश्वर सिंह कल्याणी फाउन्डेशन क प्रबंधक ट्रस्टी आ प्रसिद्ध चिंतक हेतुकर झा क अनुसार महाराजा कामेश्वर सिंह लग एक जोड़ी रेलवे सैलून छल। एकटा बोर्ड गेज ट्रैक लेल छल जेकर संबंध मे त जानकारी अछि मुदा मीटर गेज ट्रैक लेल जे छल ओकर संबंध मे कोनो जानकारी नहि अछि। श्री झा कहला जे मीटर गेजवाला सैलून बहुत दिन तक दरभंगा स्थित महाराजा क निजी रेलवे स्टेशन पर छल। इ प्लेटफॉर्म नरगौना पैलेस क परिसर मे अछि जे आब अपन वजूद बचेबा मे असमर्थ अछि।
दरभंगा क विधायक संजय सरावगी सेहो कहैत छथि जे ओ महाराजा क आधिकारिक आवास मे एहि सुसज्जित सैलून कए देखने छथि। ओ कहैत छथि जे ओ एकटा अभूतपूर्व धरोहर छल। मुदा दुर्भाग्य स एहि धरोहर क अंशमात्र आइ सुरक्षित नहि अछि। जनता दल यूनाइटेड क बिनोद झा कहब अछि जे दरभंगा महाराज क मीटर गेज सैलून कए ताकल जेबाक चाही आ मिथिला क एहि हेरिटेज कए रेलवे संग्रहालय मे सुरक्षित रखबाक चाही। पूर्व मध्य रेलवे द्वारा चित्र कए प्रदर्शित करबा लेल ओ रेल मंत्रालय कए धन्यवाद देलथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
शनिवार, 24 मई 2014
शुक्रवार, 23 मई 2014
माधवेश्वरनाथ महादेव
सचिव - नाम विस्मृति भऽ रहल अछि) पर देल गेल छल। ओहि बैसार मे प्रवीण नारायण चौधरी (नेपाल ) आ करुणा झा (दहेज़ मुक्त मिथिला अध्यक्षा नेपाल ) जी सेहो भाग लेने रहैती । बैसारक पूर्ण विवरण आ निर्णय एहि सँ पूर्व सेहो देल गेल अछि जे आइयो दहेज मुक्त मिथिलाक पुरान पोस्ट मे मौजूद अछि। माननीय विधायक फय्याज भाइ (बिस्फी विधानसभा), मधुबनी ड्योढिक बाबु कुलधारी सिंह, रहिका सँ बाबा निलाम्बर मिश्र, सौराठ सँ प्रो. सर्वेश्वर मिश्र सहित अनेको गणमान्य बुद्धिजीवी, ज्येष्ठ नागरिक, समाजसेवी आदि केर बीच भेल समस्त निर्णय छल जे हम सब स्वयंसेवा सँ एहि मन्दिरक जीर्णोद्धार करब। ताहि समय श्री निलाम्बर मिश्र तात्कालीन विधान परिषद् सभापति -
ताराकान्त बाबु केर स्थानीय प्रतिनिधिक रूप मे तारा बाबु संग लगे हाथ बात करैत ओहि मिटींग सँ दुइ महत्त्वपूर्ण निर्णय करौने छलाह। एक, सौराठ मे 'मिथिला चित्रकला शिक्षण संस्थान' खुलेबाक आर माधवेश्वरनाथ महादेव मन्दिर केर जीर्णोद्धार लेल कला-तथा-संस्कृति मंत्रालय, बिहार सँ कार्य करेबाक पुष्टि, दुनू कार्य लेल बिहार सरकारक टोली सेहो आबि आवश्यक छानबीन करैत वचन दय चलि गेल। संस्थान आ मन्दिर दुनू कार्य हाल धरि बिहार सरकार पूरा नहि कय सकल अछि। आ एहि चक्कर मे हमरा लोकनि स्वयंसेवा सँ सेहो किछु नहि कय सकलहुँ अछि। आब ७ जुन सौराठ सभागाछी मे दहेज मुक्त मिथिलाक स्मारिका विमोचन कार्यक्रम मे पुन: एहि समस्त विषय पर वार्ता करैत आगामी योजना बनायब।
मंगलवार, 20 मई 2014
मिथिला राज्य निर्माण सेना के तत्वाधान में बुद्धिजीवी सम्मलेन
मिथिला राज्य निर्माण सेना के तत्वाधान में बुद्धिजीवी सम्मलेन
मिथिला राज्य निर्माण सेना - बेर - बेर जेका फेर एकटा डेग उठेलक जकर नाम छल बुद्धिजीव सम्मलेन
ओना त अपन मिथिला में बुइधिक खजाना के अंत नै छैक , ओहि में तकनय बड़ मुश्किल अच्छी , तयो मिथिला राज्य निर्माण सेना , अपन कर्तबय से पाछू नै हटल , डेल्ही एन सी आर में जतेक बुद्धिजीवी या पत्रकार सब छथि सव के फोन या सम्बाद के जरिय सूचित केला बयक्ति सब क्यों ऑयल छाला , जाहि में लेट - सेट धरपरायल हमहुँ बुद्धिजीवी लोकनिक पाछू में बैसलो , हुनक सभक मुखारविंद सं निकलल शब्द के अनुसररण करैत बहुत निक लागल , कहाबत कोनो खराप नै छैक , बुद्धिजीवी लोक कहैत कियाक छै , से आई देखबा में ऑयल ।
मिथिला राज्य निर्माण सेना केर प्रयास सँ मिथिलाक बुद्धिजीवी लोकनि अपन अस्मिता लेल चिन्तन करय लगलाह, वास्तविकता तऽ यैह छैक जे हर डेग पर बुद्धिमान आ विद्वान् जँ कतहु रहैत छथि तऽ ओ थीक मिथिला, मुदा जनैतिकसचेतनाक घोर अकाल एतहि छैक, ई विडंबना नहि तऽ आर कि? हम सब देश आ विदेशक राजनैतिक परिदृश्य केर समीक्षा कय सकैत छी, मुदा अपन खसैत अस्मिता आ पहिचानविहीनता प्रति भारतीय संविधान मे सुधार नहि करा सकैत छी.... हमरा लोकनिक गट्स तखन कि मात्र आनक चाकरी लेल? लेकिननकारात्मकता सऽ आब डरेबाक आवश्यकता नहि छैक, मिरानिसे केर एहि महत्त्वपूर्ण प्रयासक सराहना आ प्रशंसा हेबाक चाही। नवतुरिया नीक काज कय रहल अछि। अहुँ सब सम्पर्क करैत स्वस्फूर्त इहि मुहिम मे
मिथिला राज्य निर्माण सेना के तत्वाधान में बुद्धिजीवी सम्मलेन
मिथिला राज्य निर्माण सेना के तत्वाधान में बुद्धिजीवी सम्मलेन
ओना त अपन मिथिला में बुइधिक खजाना के अंत नै छैक , ओहि में तकनय बड़ मुश्किल अच्छी , तयो मिथिला राज्य निर्माण सेना , अपन कर्तबय से पाछू नै हटल , डेल्ही एन सी आर में जतेक बुद्धिजीवी या पत्रकार सब छथि सव के फोन या सम्बाद के जरिय सूचित केला बयक्ति सब क्यों ऑयल छाला , जाहि में लेट - सेट धरपरायल हमहुँ बुद्धिजीवी लोकनिक पाछू में बैसलो , हुनक सभक मुखारविंद सं निकलल शब्द के अनुसररण करैत बहुत निक लागल , कहाबत कोनो खराप नै छैक , बुद्धिजीवी लोक कहैत कियाक छै , से आई देखबा में ऑयल ।
प्रकारे सब द्रिष्टी सं देखल गेल त पता लागल जे मिथिलाक विकास के नाम पर ( o ) जीरो अच्छी ओहि o के १०० कोना करी ,
मिथिला राज्य निर्माण सेना केर प्रयास सँ मिथिलाक बुद्धिजीवी लोकनि अपन अस्मिता लेल चिन्तन करय लगलाह, वास्तविकता तऽ यैह छैक जे हर डेग पर बुद्धिमान आ विद्वान् जँ कतहु रहैत छथि तऽ ओ थीक मिथिला, मुदा जनैतिकसचेतनाक घोर अकाल एतहि छैक, ई विडंबना नहि तऽ आर कि? हम सब देश आ विदेशक राजनैतिक परिदृश्य केर समीक्षा कय सकैत छी, मुदा अपन खसैत अस्मिता आ पहिचानविहीनता प्रति भारतीय संविधान मे सुधार नहि करा सकैत छी.... हमरा लोकनिक गट्स तखन कि मात्र आनक चाकरी लेल? लेकिननकारात्मकता सऽ आब डरेबाक आवश्यकता नहि छैक, मिरानिसे केर एहि महत्त्वपूर्ण प्रयासक सराहना आ प्रशंसा हेबाक चाही। नवतुरिया नीक काज कय रहल अछि। अहुँ सब सम्पर्क करैत स्वस्फूर्त इहि मुहिम मे
सदस्यता लें संदेश (Atom)


text:
पटना। भोज बेर मे कुम्हर रोपबाक आरोप स बचबा लेल बिहार सरकार पावरग्रिड संग मिल कए एकटा संयुक्त उद्यम क स्थापना एहि मासक अंत तक क लेत। बिजलीक गंभीर संकट स गुजरि रहल बिहार कए अगिला दू साल बाद मांग स बेसी बिजली उपलब्ध भ जाएत, मुदा बेहतर ट्रांसमिशन लाइंस नहि रहबाक कारण स बिजली उपभोक्ता तक नहि पहुंचायल जा सकत। एहन मे
सरकार उपलब्ध बिजली कए उपभोक्ता तक पहुंचेबा लेल प्रयास तेज क देलक अछि। इ’समाद एहि संबंध मे पहिने समाद द चुकल अछि जे इ संयुक्त उद्यम बिहार मे पारेषण (ट्रांसमिशन) व्यवस्था कए मजबूत करत। संगहि, भविष्य क जरूरत कए देखैत नव ट्रांसमिशन लाइन स्थापित करत। एहि संदर्भ मे ऊर्जा मंत्री विजेंद्र यादव कहला जे अगिला 5 साल मे राज्य मे बिजली क उपलब्धता कम स कम 4,000-5,000 मेगावॉट भ जाएत, जे एखुनका 1,800 मेगावॉट स काफी बेसी अछि। एहि हिसाब स राज्य मे बिजली क मांग सेहो बढत। एहन मे सरकार अपन पारेषण आ वितरण (टीऐंडडी) घाटा कए कम स कम रखबाक प्रयास मे एखने स जुटि गेल अछि। एहि लेल सरकार पावरग्रिड संग करार केलक अछि। बेहतर ट्रांसमिशन व्यवस्था लेल सरकार अगिला 5 साल मे 6,000 करोड़ टका खर्च करबाक फैसला लेलक अछि। एकरा लेल विश्व बैंक, एशियाई विकास बैंक (एडीबी) आ पावर फाइनैंस कॉरपोरेशन ऋण उपलब्ध करेबा लेल तैयार भ गेल अछि। इ काज तीन चरण मे होएत। ट्रांसमिशन व्यवस्था मे सुधार क इ काज 2016-17 तक पूरा भ जाएत।
ओ कहला जे बिहार मे बिजली क मांग तेजी स बढि रहल अछि। मुदा बेहतर ट्रांसमिशन लाइंस नहि रहबाक कारण मांग क अनुरूप सरकार बिजली नहि कीन पाबि रहल अछि। किया त बिजली कए उपभोक्ता तक पहुचेबा लेल बेहतर ट्रांसमिशन लाइंस क जरूरत अछि। एहि लेल बिहार राज्य विद्युत बोर्ड आ पावरग्रिड क बीच एकटा संयुक्त उद्यम स्थापित करबा पर सैद्धांतिक रूप स सहमति भ गेल अछि। आब बस किछु छोट-मोट मसला पर चर्चा बाकी अछि जेकर बाद एहि मासक अंत तक समझौता कए अंतिम रूप द देल जाएत। फेर राज्य कैबिनेट स मंजूरी ल कए महीना क अंत तक एहि संयुक्त उद्यम क स्थापना क देल जाएत।
यादव कहला जे राज्य मे ट्रांसमिशन लाइन काफी पुरान अछि आ वर्तमान मांग लेल इ बहुत कमजोर भ चुकल अछि। नवका उद्यम राज्य मे अगिला 25 साल तक ट्रांसमिशन क व्यवस्था देखत आ ओहि अनुरूप काज करत। संगहि, इ उद्यम भविष्य क जरूरत कए देखैत नवका लाइन बिछेबाक काज सेहो करत।
पावरग्रिड क अध्यक्ष आ प्रबंध निदेशक आर एन नायक सेहो एहि उद्यमक पुष्टि केलथि अछि। ओ कहला अछि जे एहि संदर्भ मे बिहार सरकार स गप अंतिम चरण मे अछि। हम राज्य विद्युत बोर्ड संग मिलकए ट्रांसमिशन कक्षेत्र मे एकटा संयुक्त उद्यम एहि मासक अंत तक स्थापित करबाक प्रयास मे छी। राज्य सरकार एहि उद्यम कए अगिला 25 साल तक बिहार मे ट्रांसमिशन व्यवस्था क रख-रखाव क काज देबा लेल तैयार भ गेल अछि।’
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
Wednesday, October 23, 2013
ननदि-भौजाइ
ननदि-भौजाइ
लौकही बजारसँ उत्तर-पूबक कोणमे एकटा गाम छै पातो। ने बड़ पैघ आ ने बड़ छोट। पातो सप्तरी जिलाक नेपाल अधिराज्यमे पड़ैए। भारत आ नेपालक सीमासँ लगधग तीन किलो मिटर उत्तर। पातो गामक पच्छिम एकटा सड़क अछि जे फत्तेपुर चौकसँ नेपालक मुख्य सड़क राजमार्गमे कठौना लग मिलैत अछि।
पातो गाममे एकटा बड़ पैघ समाजवादी लोक भेल छला। हुनकर नाओं हीरा लाल छेलनि। हुनका सभ गोटे नेताजी कहि आदर करै छेलनि। ओना ओ राजनीति सेहो करै छला। हुनका दूटा बेटा आ दूटा बेटी रहनि। जेठका बेटाक नाओं अमित आ छोटकाक नाओं सुमीत। जेठकी बेटीक नाओं लालति आ छोटकीक नाओं आरती रहनि। सभसँ जेठ बेटीए छेली जे ससुरवास छेली। ओइसँ छोट दुनू बेटा आ सभसँ छोट आरती। अमितक बिआह भऽ गेल रहनि। हुनको कनियाँ बसै छेली। एकटा बेटी आ दूटा बेटा छेलनि। जेठ बेटीए रहनि करीब दस बर्खक। आरती भतिजा-भतिजीकेँ बड़ मानै छेली। पढ़ैले जाइत तँ चौकपर सँ बिस्कुट-चकलेट नेने अबैत आ भतिजा-भतिजीकेँ दैत। अमित इण्टर पास कऽ गामेक स्कूलमे शिक्षक छला जखैन कि सुमीत भोपालमे इंजीनियरिंगक पढ़ाइ पढ़ि रहल छला।
हीरा लाल समाजवादी विचार धाराक बेकती छला से तँ पहिनहिओ कहने छी। हुनकर कहब छेलनि जे ‘बेटा आ बेटी बरबरि।’ से नै तँ दुनूकेँ बरबरि अधिकार भेटक चाही। मुदा बेटा सबहक विचार ओइसँ भिन्न, खास कऽ अमितक। हुनकर कहब जे बेटीक बिआह भेला पछाति नैहरमे किछु नै। ओ मेहमान जकाँ नैहर आबए आ दस-बीस दिन रहि आपस सासुर चलि जाथि। नैहराक कोनो बात-बेवहारमे कोनो तरहेँ हस्तक्षेप नै करथि। छोट भाए सुमीत सेहो भैयाक बातकेँ समर्थन करैत। मुदा अखनि ओ पढ़ाइ कऽ रहल अछि। तँए घर-परिवारसँ बेसी सरोकार नै रखैत। हुनका समैपर रूपैआ भेट जान्हि मात्र एतबेसँ मतलब। अमितक पत्नी अमीतोसँ एक डेग आगू हुनका ननदि सभ कनेको नै सोहाइ छेलनि। जखनि जेठकी ननदि लालति नैहरा अबै छेली तँ अमितक पत्नी सिरहावाली कनकन करए लगै छेली। सार-सरहोजिक बेवहारसँ लालतिक दुल्हा सासुर एनाइ-गेनाइ छोड़ि देने छेला। हीरा लालक छोटकी बेटी नमामे पढ़ै छेली। आरती अपन पढ़ाइ करैत भौजाइक भानस-भातमे सेहो मदति करै छेली। भतीजा-भतिजीकेँ स्नान करौनाइ कपड़ा पहिरौनाइ, तेल-कुर देनाइ ई सभ काज आरतीए करै छेली। मुदा भौजाइ लेल धनि सन।
आरती आ सिरहावालीक बीच जखनि-तखनि रक्का-टोकी भऽ जाइ छल। आरतीक माए बेटीक पक्ष लइ छेली। जखैन कि अमित पत्नीक पक्ष लइ छल। आरतीक माए पति हीरा लालसँ शिकाइत केली-
“सिरहावाली आरतीकेँ देखए नै चाहैए। जखनि-तखनि ओकरासँ कहा-सुनी कऽ लैत अछि।”
हीरा लाल बेटाकेँ बजा कहलखिन-
“कनियाँकेँ समझा दियौ जे आरतीकेँ तंग नै करए। ओकरा किछु कहए नै।”
तैपर अमित बाजल-
“सभ दोख आरतीक अछि। ओ ऐ सम्पतिकेँ अपन बुझैए। भौजाइकेँ कोनो मोजरे ने दैत अछि। अहाँ आरतीकेँ बुझा दियौ जे ओ ऐठाम किछु दिनक मेहमान मात्र छी। भौजाइसँ मुँह नै लगबए।”
अमितक बातसँ हीरालालकेँ बड़ कष्ट भेलनि मुदा ओ बजला किछु नै। हिनकामे एकटा गुण छन्हि जे ओ अपन बातसँ किनको संतुष्ट कऽ दइ छथिन। मुदा कमजोरी ई जे हुनकर दुनू बेटा हुनकासँ सन्टुष्ट नै होइत रहनि।
सोम दिनक घटना छी। अमित स्कूलक कातमे चाहक दोकानपर बैस चाह पीब रहल छल। तखने ओकर बेटी गुड़िया आएल आ कहलक-
“पापा, मम्मी कनैए।”
अमित पुछलक-
“किए?”
गुड़िया बाजल-
“आरती दीदी मारलकै हेन।”
ई बात सुनि अमितकेँ तामसे टीक ठाढ़ भऽ गेल। चाह पीनाइ छोड़ि गाम दिस विदा भेल। गामपर आबि गोहालीमे खोंसल हरबाही पेना लऽ अँगना गेल। आरती घर बहारै छेली। तखने ओही पेनासँ अनधुन मारए लगल। ओंघरा-ओंघरा कऽ मारलक। पीठ आ जाँघ दू दालि कऽ फूटि गेलै। आरतीक माए बदाम ओगरैले बाध गेल छेली। कियो कहलकनि तँ दौगल अँगना एली। बेटीक हालति देखि कानए लगली। आरतीक कपड़ामे लहू लगल रहए। माएकेँ देखिते आरती आरो जोर-जोरसँ कानए लगली। आरतीक दशा देखि माए भरि पाँजमे पकड़ि बेटाकेँ अन्ट–सन्ट कहए लगली। आरतीक कक्का देवनजी डाक्टर बजा इलाज करौलखिन। रातिमे आरती आ ओकर माए किछु नै खेलक। कियो पुछैओले नै एलनि। भिनसरे आरतीक माए फूट्टे खेनाइ बनौलक। केते कहला पछाति आरती दू-चारि कौर खेलक आरतीक माए अपन बेटी संग भीने भानस करए लगली। जे देखि अमित बजए-
“ई छौड़ी, हमरा परिवारमे भिनौज करा देलक। कहिया ई छौड़ी ऐ घरसँ जाएत से नै जानि।”
आरतीक माए किछु नै बजए। दुनू माए-बेटीकेँ सिरहावालीसँ बजा-भुक्की बन्न भऽ गेल। हीरा लाल गाममे नै छला। पाटीक मीटिंगमे भाग लइले काठमाण्डू गेल छला।
ऐ घटनाक पाँचम दिन भिनसरे हीरा लाल गाम एला। जखनि ओ अपना कोठरीमे झोरा रखि कपड़ा बदलैत रहथि तखने आरतीक माए कानए लगली। माएकेँ कनैत देखि आरतीओ कानए लगली। पत्नी आ बेटीक कानब सुनि हीरा लाल अकचका गेला। हुनका किछु फुड़ेबे ने करनि। भेलनि जे जेठकी बेटी नै तँ छोटका बेटाकेँ नै तँ किछु भऽ गेल। साइत तँए दुनू माय-धी एना कनैए। अमितकेँ हाक देलखिन। अमित अपना काठरीमे किछु लिखैत रहए। पिताक हाक सुनि अमित ओतैसँ बाजल-
“की कहै छिऐ।”
हीरा लाल कहलकनि-
“एम्हर आउ तँ।”
अमित पिता लग आबि ठाढ़ भेल। देखिते पिता पुछलखिन-
“दुनू गोटे एना किए कनैए। की भेलै?”
अमित रूखाएल बाजल-
“एकरे सभसँ पुछियौ ने, कि भेलैए।”
तैपर माए लग आबि बजली-
“हमरा बेटीकेँ मारि कऽ सुताए देने रहए। ओंघरा-आेंघरा मारलक। जाँघ आ पीठ दू दालि कऽ फोरि देलक आ अखनि बजैए एकरे सभकेँ पुछियौ।”
ई कहि माए आरतीक पीठ उघारि देखौलकनि। आ पुछलकनि-
“जाँघो देखाबी?”
हीरा लाल मुँहसँ निकललनि-
“नै, हम सभ बूझि गेलिऐ।”
लगले सुरे अमितसँ पुछलखिन-
“किए मारलिऐ आरतीकेँ? की केने रहए?”
बिच्चेमे आरतीक माए बजली-
“हमरा बेटीकेँ अघमौगति कऽ मारलक। हम बदाम ओगरैत रही। सुगिया हमरा कहए गेल। तँ हम दौगल एलौं। अँगनामे बेटीकेँ ओंघराएल देखलौं। ओकर सलवार आ समीज लहूसँ भिजल रहए। देवन बौआ लाल डाक्टरकेँ बजा हमरा बेटीकेँ दबाइ-बिरो करौलक।”
तैपर अमित बाजल-
“एकर बेटी हमरा बहुकेँ मारलक से बड़ नीक। छोट ननदि भऽ जेठ भौजाइपर हाथ उठौत। जेना हम हिजरा रहिऐ।”
बाजि अमित ओतएसँ चलि गेल।
हीरा लालकेँ बेटाक बेवहारसँ बड़ पीड़ा भेलनि। मुदा बलजा किछु नै। आरतीसँ पुछलखिन-
“की केने रही। किए अमित मारलकौ?”
आरती-
“बाबू यौ, हमरा स्कूलमे ओइ दिन सबेरे छुट्टी भऽ गेल रहए। गामपर एलौं तँ माए अँगनामे नै छल। हमरा बड़ भुख लगल रहए। भनसा घर गेलिऐ तँ छुच्छे भात रहए। तीमन-तरकारी किछु ने रहए। भौजी आ गुड़िया ओसारपर बैस खाइत रहए। हम भौजीसँ पुछलिऐ जे तीनम-तरकारी नै छै हम कथी सेने खेबे। तैपर भौजी कहलक, नून-तेल सेने खा लिअ। हम कहलिऐ नून-तेल सेने नै खाएब। तैपर भौजी कहलक, तहन घी-मलीदा केतएसँ एतै। हम कहलिऐ कनी दूध लऽ लइ छी आ ओही सेने खा लेब। तैपर भौजी बाजलि कनीयेँ दूध छै चाहले रहए दियौ। फेर सोचलौं जे कनीयेँ लऽ लेब। ओरिका लऽ कऽ अदहे ओरिका लिअ लगलौं आकि भौजी अँइठे हाथे आबि ओरिका छीनए लगल। तैपर हम भौजीक हाथ झमारि देलिऐ। ओरिका महक सभटा दूध हरा गेल। भौजी हाथ धोइ कऽ ओछाइनपर जा कानए लगल। हम खेबो ने केलौं। बरतन-बासन माजि-धोइ कऽ रखि जखनि भनसा घर बहारै छेलौं आकि भैया आबि ठेंगा लऽ हमरा मारए लगल।”
आरतीक बात सभटा सुनि हीरा लाल किछु नै बजला। ओना नहिए जलखै आ नहिए कलौ खेलनि। चुप-चाप अपन दिनचर्यामे लगल रहला।
रातिमे हीरा लाल अमितकेँ बजा कहलखिन-
“हमरा सभ बात मालूम भेल। ऐ समस्याक निदान केना हएत?”
अमित-
“आरतीक बिआह भऽ जेतै ओ सासुर चलि जाएत तखनि समस्याक निदान अपने भऽ जाएत। जाबे धरि ई छौड़ी एतए रहत, झंझट रहबे करत।”
हीरा लाल-
“अखनि आरती एस.एल.सी.ओ ने केलक हेन। उमेरो अखनि सोल्हे बरख भेलै हेन। बिआहो केना करब। जखनि इण्टर पास कऽ जाएत आ उमेरो अठारह बरख पूगि जेतै तखनि बिआह कऽ देबै।”
अमित बाजल-
“जानी अहाँ। हमरा कोन मतलब।”
हीरा लालकेँ तामस उठि गेलनि बजला-
“जेठ भाय छिऐ अहाँ। एहेन बात बजैत कनिको लाज नै होइए?”
बापक डाँट सुनि अमित तैसमे आबि बाजल-
“अँइ, ई छौड़ी हमरा बहुसँ सौतिनियाँ डाह रक्खत। जेठ भौजाइकेँ कनिको मोजर नै देत। एकरा चलते परिवारमे दू ठाम भानस हुअ लगल। अहाँ उल्टे हमरा कहै छी। आरतीकेँ समझा दियौ राजवाली राज लेती दाइ जेती छुच्छे।”
हीरा लाल कहलखिन-
“ठीक छै। जाबे धरि आरती पातोमे रहत हम सभ भिन्ने भनसा बनाएब।”
अमित कहलकनि-
“ठीक छै। जे मन फुड़ए से करू।”
हीरा लालक परिवारमे दू जगह भानस बनए लगल। सुमीत गरमी छुट्टीमे गाम आएल। कहियो माएक बनौल खेनाइ खा लइ छल तँ कहियो भौजीक बनौल। सुमीत कहब रहै जे अखनि परिवारक विवादसँ हम दूरे रहब। हमरा ऐ सभसँ कोनो लेनी-देनी नै।
अमितक सार ललनजी काठमाण्डूमे इंजीनियर छथिन। ओ अपन परिवारक संग काठमाण्डूएमे रहै छथि। दसमीमे गाम एलखिन तँ अमितोकेँ सपरिवार सिरहा अबैले मोबाइलपर कहलकनि। किएक तँ बलि-भोग छल।
पंचमीकेँ अमित अपन पत्नी आ धिया-पुताक संग सासुर पहूँचल। ओतए देखलक जे इंजीनियर साहैब अपन माए-बाबू, दुनू छोट भाए आ छोट बहिन लेल काठमाण्डूसँ कपड़ा नेने आएल रहथिन। अमित, अमितक पत्नी आ धिया-पुताकेँ सिरहा बजार लऽ जा कऽ मन-पसन कपड़ा कीनि देलखिन। सार-सरहोजि अमितकेँ बहुत मानै छेलनि। इंजीनियर साहैब अपन छोट भाए-बहिनक बड़ खियाल रखै छेलखिन। अमित सोचए, इंजीनियर साहैब भाए-बहिनकेँ केते मानै छथिन। हम तँ अपना भाएकेँ आइ धरि एक्को पाइ नै देने हएब आ बहिनकेँ तँ...।
फेर सोचए, हमरे बेवहारसँ जेठका पाहुन पातो एनाइ-गेनाइ छोड़ि देलनि।
इंजीनियर साहैब अमितकेँ कहलखिन-
“यौ पाहुन, दुनियाँमे किछु ने छै। सभ गोटे आपसमे मिलि-जूलि कऽ प्रेमसँ रहू यएह पैघ बात भेल। की लऽ कऽ दुनियाँमे एलौं आ की लऽ कऽ जाएब। जेतेक दिन जीबी हँसी-खुशीसँ जीबी।”
अमितपर सारक बातक असरि भेल। अमितक पत्नी भौजाइक सुन्नर बात-बेवहार देखि छगुन्तामे पड़ि गेली। किएक ने पड़िती। भौजाइ हुनका भोरे चाह बना पीबैत रहथिन। जाबे धरि ओ नै खाइ छल ताबे भौजाइओ ने खाइ छेलनि। सिरहावाली सोचए, ईहो तँ हमर भौजाइए छी। केतेक मान-दान करैए। मुदा हम तँ ननदि सभकेँ...।
एक दिनक गप छी। चुल्हिपर लोहियामे दूध रहए। दूधमे तरहत्थी सन छालही पड़ल रहए। सिरहावाली छालही देखि भौजाइसँ पुछलक-
“भौजी, कनी छालही ली?”
तैपर भौजी मारड़िवाली बजली-
“अँइ यै दैया, की ई हिनकर घर नै छियनि जे हमरासँ पुछै छथिन। ई सभ तँ घरक मेहमान छथिन। हिनका सभकेँ केतए देखबनि। ई सभ जेतबे खेतहीन-पीतहीन ओतबे ने, कोनो घर नेने पातो जेतहीन। सभ धन-बीत तँ हमरे सभले छोड़ने जेतहीन। जे मन होइ छन्हि से खाथु।”
ई कहि मारड़िवाली एकटा कटोरीमे सभटा छालही निकालि ननदिक हाथमे दऽ पुछलखिन-
“चिन्नीओ लेब।”
सिरहावाली-
“कनी दऽ दिअ।”
सिरहावालीकेँ सासुरक सभटा बात मन पड़ि गेल। जे कनी दूध ननदि लिअ लगल। तँ ओरिका छिनए लगलौं। तइले ननदि हमर हाथ झमारि देलनि। हम कानए लगलौं हमरा कानैत देखि गुड़ियाक पापा आरतीकेँ अधमौगति कऽ मारलक। जेकर कारण आइ परिवारमे दू जगह भानस होइए। छि छि केहेन छी हम। आरतीओ तँ किछुए दिनक मेहमान छी। इण्टरक परीक्षा मार्चमे हएत आ अप्रीलमे बिआह भऽ जाएत। सासुर चलि जाएत। फेर ओकरा केतए देखब। ओ तँ जेतबे खाएत-पीअत ओढ़त-पहिरत ओतबे ने। सभ धन-सम्पति तँ हमरे सभले रहि जाएत। केते उच्छन्नरि दइ छिऐ ननदि सभकेँ। जेठकी ननदि-ननदोसि तँ सासुरे एनाइ छोड़ि देलक। हम पापी छी...।
सिरहावालीक आँखिसँ टप-टप नोर खसए लगल। मारड़िवाली चिन्नी लऽ कऽ एली तँ ननदिक आँखिमे नोर देखलनि तँ पुछलखिन-
“की भेल दैया, किए कनै छी। हमरासँ कोनो घटी भऽ गेल की?”
सिरहावाली कहलकनि-
“नै यै भौजी, अहाँसँ गलती नै भेल। हमरेसँ गलती भऽ गेल अछि। वएह सभ मन पड़ल तँ आँखिमे नोर आबि गेल। आइ हमर आँखि खूजि गेल।”
मारड़िवाली बजली-
“देखियौ दैया, जेहने अपन माए-बाबू तेहने सासु-ससुर। जेहने अपन भाए-बहिन तेहने दिअर-ननदि। अपन बेवहारसँ सभकेँ खुश राखी ऐसँ नीक बात और किछु नै। अहाँ अनकासँ नीक बेवहार करब तँ लोक अहूँसँ नीक बेवहार करत।”
अमितपर सार-सरहोजिक बेवहारक असरि पड़ल। तेनाहिए सिरहोवालीपर भाए-भौजाइक बात-बेवहारसँ बड़ प्रभावित भेली। दुनू परानी विचार कऽ निश्चए केलनि।
दसमीक विहान भने अमित अपन परिवारक संग साँझमे पातो पहूँचल। अमित माएकेँ पएर छूबि गोर लगलक। सिरहोवाली सासुकेँ गोर लगलक। सिरहावाली अपन सभ समान घरमे रखि कपड़ा बदलि भनसा घर गेली। आरती आ ओकर माए भनसाक ओरियानमे लगल छेली। माए तरकारी कटै छेली आ आरती मसल्ला पीसै छेली। सिरहावाली आरतीक हाथ पकड़ि उठबैत कहलखिन-
“अहाँ मसल्ला पीसब छोड़ि पढ़ू गऽ, परीक्षा लगिचाएल अछि। आइसँ सबहक भानस हमहीं करब। आब दू जगह खेनाइ नै बनत। गतली हमरे छल। अहाँ तँ किछु दिनक मेहमान छी। बिआह पछाति अहाँकेँ केतए देखब।”
सिरहावालीक आँखिसँ टप-टप नोर गिरए लगल। भौजाइकेँ कनैत देखि आरतीओ कानए लगली। आरतीक माए दुनू गोटेक आँखिक नोर पोछैत कहलखिन-
“पहुलका बातकेँ दुनू गोटे बिसरि जाउ।”
तैपर अमित माएकेँ कहलकनि-
“माए, हमरासँ बड़का गलती भऽ गेल छल। हमरा माफ कऽ दे।”
अमितो कानए लगल। दुनू आँखिसँ दहो-बहो नोर जाए लगलै। आरती भैयाकेँ कनैत देखि पएर पकड़ि कानए लगल-
“नै भैया, हमरासँ गलती भेल छल। हमरा माफ कऽ दिअ।”
बेटा-बेटी आ पुतोहुकेँ कनैत देखि माएओ कानए लगली।
कनीकाल पछाति हीरा लाल एलखिन। दुरेपरसँ आरतीकेँ हाक देलखिन। सिरहावाली पुछलखिन-
“की कहै छिऐ बाबूजी। आरती बुच्ची पढ़ै छथिन।”
हीरा लाल आरतीक माए लग जा बजल-
“ई मासु िलअ नीकसँ तीमन करू।”
आरतीक माए कहलखिन-
“गुड़िया माएकेँ दियौ। वएह सबहक भानस करथिन।”
तैपर सिरहावाली कहलखिन-
“हँ बाबूजी, आइसँ हमहीं सबहक भानस-भात करब। परिवारमे दूठाम भानस नै हएत।”
गप-सप्प सुनि अमितो आबि बजल-
“हँ बाबूजी, आब सभ गोटे अपसमे मिलि-जूलि प्रेमसँ रहब। आरतीक परीक्षा लगिचाएल अछि। ओ अपन परीक्षाक तैयारी करत।”
“अच्छा, ठीक छै।” बजैत हीरा लालकेँ मनमे भेलनि आइसँ भरि पेट खाएब।
¦
Subscribe to: Post Comments (Atom)


text:
-चोर
रोशन कुमार झा अखनो नै हटेलक जगदीश प्रसाद मण्डलक ओकरा (चोर रोशन कुमार झा
) द्वारा कएल चोरिक लघुकथा सभ अपन ई-पत्रिका (ब्लॉग)सँ- साहित्यिक जगतमे ऐ
सँ घोर क्षोभ अछि- चोर आ ओकर अधीनस्थ सम्पादक-सहयोगीपर कार्रवाइपर विचार
-चोर
रोशन कुमार झाक चोरिक सबूत नीचाँ लिंकमे अछि जे ओ अखन धरि अपन ई-पत्रिका
(ब्लॉग) सँ डिलीट नै केलक अछि। ओकर एकटा आर ई-पत्रिका (ब्लॉग) छै जैमे ओकर
अधीनस्थ सम्पादक अमलेन्दु शेखर पाठक आ सहयोगी कुमार शैलेन्द्र, शंकरदेव झा
आदि छै। एकर अतिरिक्त मिथिलांगनसँ जुड़ल रवीन्द्र दासक सेहो ऐ चोरक प्रति
सहानुभूति छै।
Ashish Anchinhar
अजित
आजाद नहिये अखन धरि माफी मंगने छथि आ नहिये अखन धरि ऐ रणजीत चौधरीक
आइ.डी.केँ प्रयोग वा सह देनाइ बन्ने केने छथि। एकर प्रमाण अछि जे एतेक
बेइजत्तीक बादो ओ अपन "मिथिला अवाज" ग्रुपपर ऐ फेक द्वारा (नमस्कार मिथिला
जेकरा फेक नै कहि रहल छथि, तँ प्रमाणित भेल जे ई तूनू मिलल छथि)मुन्नाजीक
चोरि कएल गजल अखनो विराजमान अछि, ने ऐ फेक पर कोनो कार्वाइ कएल गेल छै।
साबित भेल वा बाकी अछि? मुदा ई लोकनि माफी कोना मंगता। पहिने नवारम्भ
पत्रिकामे त्रिकालज्ञक फेक आइ.डी.सँ अजित आजाद जे धंधा करै/ करबै छलाह से
"मिथिला अवाज" मे रणजीत चौधरीक माध्यमसँ करबा रहल छथि। नमस्कार मिथिला जी, ऐ
रणजीत चौधरीकेँ अहाँ चिन्है छिऐ ने, आ अजित बाबू सेहो चिन्है छथिन्ह, तखन ओ
मुन्नाजीकेँ किए कहलखिन्ह जे ओ रणजीत चौधरीकेँ नै चिन्है छथिन्ह? की ई फेक
आइ.डी. वा अहाँ सभक छाया मिइत्र मिथिला अवाज कार्यालयसँ ई कुकृत्य तँ नै
कऽ रहल अछि?
-जगदीश प्रसाद मण्डलक रचनाक केलक चोरि-
चोरिक लिंक नीचाँ देल जा रहल अछि:
http://mithlakgaamghar.blogspot.in/2012/05/rikshaavala.html
http://mithlakgaamghar.blogspot.in/2012/05/jivika.html
http://mithlakgaamghar.blogspot.in/2012/05/blog-post_7993.html
http://mithlakgaamghar.blogspot.in/2012/05/blog-post_9212.html
http://mithlakgaamghar.blogspot.in/2012/05/blog-post_4646.html
http://mithlakgaamghar.blogspot.in/2012/05/blog-post_691.html
http://mithlakgaamghar.blogspot.in/2012/05/blog-post_88.html
http://mithlakgaamghar.blogspot.in/2012/05/blog-post_7693.html
http://mithlakgaamghar.blogspot.in/2012/05/blog-post_4876.html
http://mithlakgaamghar.blogspot.in/2012/05/blog-post_31.html
ई
धूर्त रोशन कुमार झा ई सभ रचना जगदीश प्रसाद मण्डलक " गामक जिनगी" सँ चोरा
कऽ अपन ई-पत्रिकामे छपने अछि जेकर लिंक ऊपर देल गेल अछि। गामक जिनकीकेँ
मैथिलीक पहिल टैगोर पुरस्कार भेटल छै।
पहिनहियो एकर संगी
रण्जीत चौधरी मुन्नाजीक रचनाक लगातार चोरिमे पकड़ाएल अछि, जे अजित आजादक
मिथिलाक अबाज पर अखनो अछि। अजित आजाद मुन्नाजीकेँ कहने रहथिन्ह जे ओ रण्जीत
चौधरीकेँ बैन करताह आ चोरिक रचनाकेँ डिलीट करताह, मुदा हुनकर कार्यालसँ से
अखन धरि से नै भेल तावत ओही कार्यालयसँ ई नबका चोर रोशन कुमार झा आबि गेल।
ऐ
चोरक संरक्षक अमलेन्दुशेखर पाठक (जिनकर पिता आकाशवाणी दरभंगा खोलने
छथिन्ह, जे रोशन झाक निचुक्का ब्लैकमेल पत्रसँ सिद्ध होइत अछि, कारण ओ जकरा
चाहता तकरा अमरसँ रोशन झा धरिकेँ आकाशवाणीमे कार्यक्रम देता आ गौहाटीक
विद्यापति पर्वक आयोजक ककरा कहियाक टिकट पठबै छथि से ओ हिनके आ बैजू सँ
पुछि कऽ आगाँसँ पठेथिन्ह!!), शंकरदेव झा आदि छथि जकरा संगे मिलि कऽ ई ब्लॉग
(ई-पत्रिका) चलबैत अछि।
-ऐ संगठित चोरिमे रोशन कुमार झा, रणजीत चौधरी आदि प्यादा अछि, मुख्य खिलाड़ी यएह सभ छै।
मातृभाषा: मैथिलि पाक्षिक ई-पत्रिका(!!)
जे
की दरभंगास प्रकाशित पहिल ई-पत्रिका अछि . एकर पहिल अंक छपी चुकल अछि .
जेना की सर्वविदित अछि जे अहि स पहिने विदेह ई-पत्रिका सेहो निकली रहल अछि .
विदेह साहित्य लेल काज त कैरते अछि मुदा एक टा काज ओ बखूबी क रहल अछि आ
दिन प्रतिदिन क रहल अछि . ओ काज अछि जातिवादिताक नाम पर झगरा केनाइ
साहित्यकार सभ केर खुलेआम फसबूक आ ब्लोगक माध्यम स गारि पढ्नाई .
मातृभाषा
ई-पत्रिकाक अंक देखैत देरी नहीं जानी किया गजेन्द्र ठाकुरअक देह में आगि
किअक लागी गेलें आ ओ अपन चेला चपाटीकेर पुनः मैदान में लड़बाक लेल उतारी
देलैन . हुनक एक टा चेला जिनकर नाम उमेश् मंडल छियैन ओ अपन घरवाली केर
ब्लॉग ईसमदिया पर एक टा पोस्ट केलें जे फल फल आदमी मिलि ब्लाच्क्मैलिंग
करबाक उद्देश्य स अहि पत्रिकाक शुरुआत केलक अछि . विदेह फसबूक ग्रुपअक एक
टा पोस्ट पर माननीय आशीष अनचिन्हार आ उमेश मंडल जी कमेन्ट देला जे मा
तृभाषा ई-पत्रिकाक सम्पादक महान ब्रह्मण वादी अमलेंदु शेखर पाठक छैथ .
अमलेंदु
शेखर पाठक मैथिलिक साहित्यकार , दरभंगा रेडिओ स्टेशनअक उद्घोषक आ वरिस्थ
पत्र्रकार छैथ . आब सवाल उठैत अछि जे एहन आदमी पर उमेश मंडल जी ब्रह्मण
वादी हेबाक आरोप किअक लगा रहल छैथ .
अहि
सवालक जवाब लेल किछु समय पाछू घुर पडत . रेडिओ स्टेशन स एक दिन पाठक जी
उमेश मंडल केर फ़ोन केल्थिन जे अपनेक पोस्टल एड्रेस की अछि ? उमेशक पुछला
पर पाठक जी कहलें जे आहाक रेडिओ में कथा पढबा हेतु छित्ती पता रहल छि .
उमेशक काटन छल जे हमरा बदला ज हमर पिताजिकर अवसर देब त हमरा नीक लागत .
पाठक जी कहलें जे आहा चिंता जुनी करू हम दुनु गोटेक अवसर देब . ओही दिन स
पाठक जी ओही उमेश लेल भगवान् छल आ बहूत दिन रहबो केला . तखन उमेश आ हुनका
किअक गाडिया रहल छैन .
पछिला बरख गुवाहाटी में
अंतर रास्ट्रीय मैथिलि सम्मलेन भेल छल ओही थाम २ दिवसीय कार्यक्रमअक आयोजन
छल . पहिल दिन कवि घोस्थी आ दोसर दिन विद्यापति समारोह . उमेश मंडल आ हुनक
पिताजी केर दोसर दिनक आयोजनक लेल आमंत्रित कैल गेल छल , मुदा महा
साहित्यकार उमेश मंडल एक दिन पहिने गुवाहाटी पहुँच गेला . उमेश पाठकजी स
आग्रह केलें जे हाम्रो पिताजी केर कविता पढबा लेल बजेबैं अपनेक आभारी रहब .
मुदा समय कम रहबाक आ कवि बेसी हेबाक कारण उमेशक आग्रह पाठक जी नहीं पूरा
का सकला अहि कारने जे आदमी हुनका नजरी में आई धरी भगवान् छल से आबी
ब्राह्मण वादी बनी गेल छल .
विदेह केर एहो कास्ट
छैन जे दोसर ई-पत्रिका किअक निकली रहल अछि . कारण साफ़ अछि जाहि पत्रिकाक
सम्पादक मंडली लोकनि अपन समय झगरा आ गारि पढबा में बितेता टा निक रचना कतय स
छपता .
"राड़केँ
सुख बलाय" केर लेखक रोशन कुमार झा रामदेव झाक बेटा, विद्यानाथ झा विदितक
जमाए आ चन्द्रनाथ मिश्र "अमरक" नैत शंकरदेव झा-विजयदेव झाक संग मिलि कऽ
एकटा ब्लैकमेलिंग ब्लॉग ई-पत्रिका (!!) मातृभाषा शुरू केलक अछि।(रिपोर्ट
पूनम मण्डल)
राड़केँ सुख बलाय" केर लेखक रोशन कुमार झा रामदेव
झाक बेटा, विद्यानाथ झा विदितक जमाए आ चन्द्रनाथ मिश्र "अमरक" नैत शंकरदेव
झा-विजयदेव झाक संग मिलि कऽ एकटा ब्लैकमेलिंग ब्लॉग ई-पत्रिका मातृभाषा
शुरू केलक अछि।
धूर्त रोशन कुमार झा:राअर के सुख बले :
मिथिलाक गाम घर :
राअर के सुख बले :
पढुआ काका किछु काज स दरभंगा आयल छलाह . जखन सव काज भ गेलैन त बस पकर्बाक लेल बस स्टैंड गेलाह , मुदा गामक बस छुट्टी गेलैन .
पधुआ काका हमरा फ़ोन केलैने ? रोशन कतय छ: ? हम आकाशवाणी लग ठाढ़ छि ? हाउ हम तोहर घरे बिसरी गेलिय . तो आबी क हमरा ल जा .
जखन
हम पढुआ काका क ल के घर पर आय्लाहू त घर पर लाइन छल .चुकी गर्मी काफी छल
ताहि कारने पंखा चला हुनका लग बैसी गेलहु आ हुनका अपन कंप्यूटर पर फसबूक के
खोली हुनका देखाबय लाग्लाहू ?
अचानक ललका पाग केर देखैत देरी हुनक
मन गडद-गडद भ गेलैने . ओ कह्लैने जे की " इ थिक मिथिला वासी केर पहचान , आ
पाग पहिर्ला स बाढ़ी जाइत अछि मान "
हम कहलियैक , काका
किछू लोक केर कथन अछि जे की पाग मात्र उपनयन , विवाह में पहिरे वाला एक टा
परिधान अछि जे की बाभन आ लाला सब मे पहिरल जाइत अछि ?
ओ कह्लैने हौ जे इ गप करैत अछि ओ पागल हेताह ?
हम कहलियैक , कका ओ सब पढ़ल लिखल आ पैघ-पैघ साहित्यकार छैथ आ विदेह सनक पत्रिका सेहो निकालैत छैथ ?
किछु
काल केर उपरान्त पढुआ कका कह्लैने जे की एकटा , दूटा ओही महानुभाव केर नाम
त कहक जे सब पाग केर मिथिला केर मान नहीं बुझैत अछि आ मात्र ओकरा जातिगत स
जोरी रहल अछि ?
हम कहलियैक आशीष अनचिन्हार , उमेश मंडल , पूनम मंडल प्रियंका झा आ विदेह केर सम्पादक गजेन्द्र ठाकुर .
कका कह्लैने हौ अहि मे त कोनो पैघ साहित्य कार लोकनि केर नाम कहा अछि ?
कका आजुक समय केर इ सब करता धर्ता छैथ साहित्य जगत के .
हौ यदि आजुक साहित्य केर करता एहन छैथ त नहीं जानी की होयत भविष्य मे ?
हमरा
सब केर समर में हरिमोहन झा , नागार्जुन , दिनकर सब सनक महान रचना कार
लोकिन छलाह . से इ सब कोनो हुनका स पैघ छैथ जखन ओ लोकिन पाग पहिर अपना केर
गौरवान्वित बुझैत छलाह तखन आजुक नौसिखुआ सब के की औकात ?
ओ
कह्लैने हौ बाऊ ब्रह्मण एकर विरोध किअक क रहल अछि से नहीं जानी मुदा जिनकर
बाप दादा कहियो पहिर्बे नहीं केने हैथ हुनका त अवस्य ने असोहाथ बुझेतैन .
ओहुना मिथिलाक गाम घर मे कहल जाइत अछि जे की " राअर केर सुख बले " .
अमलेन्दु शेखर पाठकक आ बैजू आदिक कुकृत्यक वीडियो आब www.purvottarmaithil.org
तकर बाद एकरा सभकेँ मंचपर सेहो बजाओल गेलै आ ई निर्लज्जतासँ टीक नुरियाबैत ओतऽ पहुँचल।
रणजीत
चौधरी नाम्ना एकटा फेक आइ.डी.द्वारा मुन्नाजीक गजल चोरि कऽ कए मिथिला अवाज
ग्रुप (संचालक अजित आजाद) पर देल जा रहल अछि। हमरा शंका अछि जे ई फेक
आइ.डी. अजित आजाद द्वारा द्वारा संचालित अछि वा ओकरा द्वारा सह देल जा रहल
अछि


text:
काल्हिए मैथिली ठाकुर राइजिंग स्टारक पहिल फाइनालिस्ट बनलीह अछि। संपूर्ण मिथिला एहि धियाक विलक्षण प्रतिभा सँ आह्लादित अछि। एहन मे अपन मुलुक सँ इतर नार्वे मे डाक्टरी कए रहल एक मैथिल केँ मोन पड़ैत छनि 'बैन-स्टेंड' माने की मनोकामना मंदिरक सोझाँ बला पोडियम। दरिभङ्गाक म्यूजिकल लेजेसीक मादे डा.प्रवीण झा बैंड-स्टैंड, लैंड ऑफ ध्रुपद, अमजद अली खानक पितामह आ पं. रविशंकरक चर्च करैत जाहि समृद्ध विरासत सँ परिचय करबा रहल छथि से बेस रोमांचित करैत अछि। डा. झा सम्प्रति एखन अपन नार्वे प्रवास मे रहैत हिंदी मे धुरझार लीखि रहलाह अछि आ 'चमनलाल की डायरी' नाम सँ हिनक एक पोथी सेहो प्रकाशित भेल छनि। ई-मिथिला पर पहिलुक बेर पढ़ी डॉक्टर साहेबक ई रुचिकर म्यूजिकल ट्रीटमेंट : -
मैथिली ठाकुर के टी.वी. पर देखैत रही त' मनोकामना भेल जे जीत जाथि। मनोकामना मंदिर मोन पड़ि गेल। मनोकामना मंदिरक सोझाँ एकटा गोलाकार 'पोडियम' अछि। आब ओ 'पोडियम' विक्षिप्त अछि, मुदा कखनो ओ 'बैंड-स्टैंड' छल। हमरा जनैत 'बैंड-स्टैंड' सलमान खानक निवास सेहो थीक। ग्लैमरक तीर्थस्थली। मनोकामनो मंदिर कम नहि। देबाल पर कतेक नहि प्रेम-युगलक नाम अंकित अछि। बजरंग बलीक देबाल पर प्रेमी-प्रेमिका दकचि रहल अछि।
आब बंबईक 'बैंड-स्टैंड' में सलमान खान निवास करइ छथि आ दरिभंगाक 'बैंड-स्टैंड' में गाए-महीस। मुदा किछु दंत-कथा सुनलहुँ।
सरोद वादक अमजद अली खान एकटा पितामह (पितामहक भाय) अही 'बैंड-स्टैंड' पर कखनो सरोद बजबति छलाह। दरिभंगे निवास करैत छलाह। बिसमिल्लाह खान जखैन जुआन छलाह, त' ओहो दरिभंगा आबि शहनाई बजबति छलाह। बेजाय नहि लगति हेतैक नरगौनाक आगू 'ओपेन-एयर' संगीत समारोह। मुदा हमरा फूसि लगति अछि।
किछु दिन पूर्व गजेंद्र बाबूक एकटा किताबक किछु अंश हाथ लागल। सितार वादक पं. रविशंकर अपन बंगाली में लिखल जीवनी में सेहो चर्चा कयलनि। हुनक गुरू दरिभंगा आनि रामेश्वर पाठक जी सँ किछु सिखबय चाहैत छलखिन। 'गंडा' बन्हबय चाहति रहथिन। रामेश्वर पाठक दरिभंगा महाराज अहिठाम सुरबहार-सितार वादक। 'गंडा' त' नहि बन्हलखिन मुदा पंडित रविशंकर अप्पन जीवनी में हुनका उचित श्रेय देलखिन। रामेश्वर पाठकक कोनो अंश,कोनो स्वर आबनहि भेटत। इहो फूसिए बूझल जाए।
जर्मनी के पीटर पानके जखनि ध्रुपदक श्रोत तकति अएलाह त' दरभंगा आबि दम धयलनि। 'लैंड ऑफ ध्रुपद'। एकटा ध्रुपद गायिका असगरी बाई के सुनति रही, त' ओ चर्चा कयलनि जे देश भरि सँ ध्रुपद गायक दरभंगा में जमा होइत छल। एत्तुका मलिक जी सभ छला, डागर साहेब छला, आ' ओहो छली। ओ अपने शाकाहारी छलीह। माछक तेहन विन्यास छलहि कि हुनका विरक्ति भय गेलनि। हमरो एतेक फूसि सुनि जेना विरक्ति भय गेल।
बैंड-स्टैंड? लैंड ऑफ ध्रुपद? अमजद अली खानक पितामह आ' पं. रविशंकरक गुरू? एहनो कतउ संभव छहि? गप्प बूझि अनठा देलहुँ आ' हमर बयसक दू टा ध्रुपद गायक निशांत-प्रशांत के सुनय लगलहुँ। आब ई नहि कोई कहय कि ओहो दरिभंगे सँ छथि!
_____________________________________________________________________


text:
*२ - एकर खोंता विशिष्ट प्रकारक होइत अछि । खोंताक उपरुका शिर्ष गाछक कोनहु डाढ़िसँ बान्हल रहैत अछि आ निचलुका भाग हावामे झुलैत रहैत अछि । खोंताक बीचक भाग फुलल रहैत अछि जाहिमे चिड़ै केर अएबा - जएबा लेल गोलाकार मूँह बनल रहैछ । प्रायः एक गाछ पर कतेकहु एहि तरहक खोंता रहैत अछि ।
Saturday, 26 March 2016
पद्य - १७४ - बगरी (बाल कविता)
बगरी (बाल कविता)
पोखरिक भीड़ ई, एम्हर घाट ।
ओम्हर नञि छी आबरजात ।।
ओहि भीड़ पर जंगल - झाड़ ।
देखू ! पानिमे लटकल गाछ ।।*१
ताहि गाछ पर अजगुत खोंता ।
कोना बनओलक, होइछ छगुन्ता ।।*२
खोंता डाढ़िसँ लटकि रहल छै ।
बीच फूलल, मूँह गोल ओकर छै ।।
ओहिमे सँ उड़लै जे चिड़ै ।
बगरा सनि देखबामे छै ।।
किछु केर माथ छै सुन्नर पीयर ।
पर दोसर किछु, नञि छै पीयर ।।*३
झुण्डक - झुण्ड आबै छै, देखू !
खेतहि - खेत घुमै छै, देखू !!
जखनि झुण्ड बड़ पैघ रहै छै ।
फसिलक बड़ नोकशान करै छै ।।*४
चिड़ै-बझौआ जाल बिछओलक ।
पकड़ल बगरी पिञ्जरा धएलक ।।*५
संकेत आ किछु रोचक तथ्य -
*१ - एहन स्थान जाहि ठाम मनुक्खक पहुँच सुलभ नञि हो (प्रायः कोनहु जलाशयक परित्यक्त भीड़ परक कोनहु पैघ गाछ पर) ई चिड़ै अपन खोंता लगबैत अछि ।
*२ - एकर खोंता विशिष्ट प्रकारक होइत अछि । खोंताक उपरुका शिर्ष गाछक कोनहु डाढ़िसँ बान्हल रहैत अछि आ निचलुका भाग हावामे झुलैत रहैत अछि । खोंताक बीचक भाग फुलल रहैत अछि जाहिमे चिड़ै केर अएबा - जएबा लेल गोलाकार मूँह बनल रहैछ । प्रायः एक गाछ पर कतेकहु एहि तरहक खोंता रहैत अछि ।
*३ - बगरी देखबामे बहुत किछु बगरा सनि लागैत अछि । बरखाक समयमे पुरुष बगरीक माथक रंग टुहटुह पीयर भऽ जाइत अछि जखनि कि स्त्री बगरीमे से नञि होइत अछि ।
*४ - ई चिड़ै खेतमे अन्नक दाना चुनि कऽ अपन पेट भरैत अछि । तेँ बहुत अधिक संख्यामे भेला पर खेतक जजातिकेँ नोकशान सेहो पहुँचबैत अछि ।
*५ - चिड़ै बझओनिहार लोकनि एकरा जालमे बझाए बजारमे बेचैत छथि । किछु लोक पिञ्जरामे पोषबाक लेल तँऽ किछु लोक एकर मांसु खएबाक लेल एहि चिड़ैकेँ किनैत छथि ।
मैथिली पाक्षिक इण्टरनेट पत्रिका “विदेह” केर 198म अंक (15 मार्च 2016) (वर्ष 9, मास 99, अंक 198) केर “बालानां कृते” स्तम्भमे प्रकाशित ।
Subscribe to: Post Comments (Atom)


text:
✍ डॉ.अखिलेश झा ___________________
कोनो समाज अपन पहिचान आ अस्तित्वक लेल कालखंडमे विभिन्न सांकेतिक आयोजन अथवा प्रयास करैत अछि। जाहिसँ अपन भाषा,संस्कृति,भेष-भूषा, समस्या....आदि पर समाजक धियान केंद्रित कयल जा सकय(1730इ.मे राजस्थानके खेजारी गाममे भेल"चिपको आंदोलन" एकटा नीक उदहारण बुझायत अछि जाहिमे वन संरक्षण के ओहि क्षेत्रमे महत्व तथा राजनितिक मुद्दा बनाओल गेल)। ताहि क्रममे हमरा बुझना जायत अछिजे अखन चलन चलतीमे आयल धोतीनामा/साड़ीनामा थीक। अहि धोतीनामा/साड़ीनामासँ अपन भेष-भूषासँ सभक धियान केंद्रित करबाक एकटा छोट सन प्रयास थीक। एकर इ अर्थ नहि जे सब मैथिल, हरदम धोती पहिरैत छथि अथवा धोती अलावा किछु पहिरनाय गैर मैथिलक पहिचान।एहन सांकेतिक क्रिया-कलापक इहो अर्थ नहि जे एकर अलावा अन्य समस्या अहि समाजमे विद्यमान नहि।
कोनो एकटा पक्षके उजागर केनाय दोसर पक्षक अवहेलना नहि थीक।
मिथिलामे अनेक समस्या अछि(जेना गरीबी,बेरोजगारी,कखनो बाढ़ि कखनो रौदी, मातृभाषामे शिक्षक अभाव,मिथिला के राजनितिक अस्तित्व......आदि)। अहि सब समस्या के संबोधित करैत समय-समय पर क्रियाकलाप आवश्यक।
कतौ-कतौ अहि काज पर(धोतीनामा/साड़ीनामा) चर्चा देखलहुँ जे एकरा पब्लिसिटी स्टंट कहल गेल।हमर विचारें व्यंग करय बला सब सेहो मिथिला,मैथिली,देश एवं विश्वके शुभचिंतक छथि,मुदा अहि मुद्दा पर दृष्टिकोण अलग छन्हि।
यदि सदभावसँ विचार कयल जाय त' इ प्रयास सब सकारात्मक बुझायत नहि त' जे करब ओकर विरूद्ध किछु ने किछु तर्क रहबे करत। जेना बाढ़ि पर किछु कहब त' कहल जा सकैत अछि हिनका गरीबी ,बेरोजगारी आदि समस्या नहि सुझलन्हि आइ बाढ़ि सुझैत छन्हि अथवा कविता, कथा,लेख लिख क' इ समस्याक समाधान तकैत छथि?
हमर कहबाक तात्पर्य हम सब समस्याक समाधान हेतु कयल गेल कोनो प्रयासके सराहना करी तथा समय अनुसार समाधनक उपाय सुझाबी।
✍👤डा. अखिलेश झा


text:
दरभंगा : जाले क भाजपा विधायक विजय कुमार मिश्र कहला अछि जे राज्य सरकार जिला क पौराणिक आ ऐतिहासिक अहिल्या स्थान क सौंदर्यीकरण आ जीर्णोद्धार लेल 2 करोड़, 82 लाख 19 हजार टका देलक अछि। आब एहि स्थान क कायाकल्प भ सकत। ओ कहला जे गत जून मास मे जाले विधान सभा क्षेत्र क भ्रमण क दौरान मुख्यमंत्री नीतीश कुमार अहिल्या स्थान क सौंदर्यीकरण आ गौतम कुंड क जीर्णोद्धार क आश्वासन देने छलाह। एकर बाद पर्यटन विभाग अहिल्या स्थान क सौंदर्यीकरण लेल 2 करोड़, 82 लाख 19 हजार टका क स्वीकृति प्रदान केलक अछि। आवंटित राशि क विरुद्ध विभाग एहि वित्तीय वर्ष मे 30 प्रतिशत यानी 84 लाख टका विमुक्त सेहो क देलक अछि। ओ कहला जे अगिला मास क प्रथम सप्ताह मे एहि काज क निविदा क प्रक्रिया पूरा क लेल जाएत। विधायक कहला जे एकर अलावा सिंचाई विभाग गौतमकुंड क जीर्णोद्धार लेल तीन करोड़ टका क स्वीकृति प्रदान केलक अछि। ओ एहि काज लेल क्षेत्र क जनता दिस स मुख्यमंत्री कए धन्यवाद देलथि अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
अहिल्या स्थान क सौंदर्यीकरण लेल भेटल 2.82 करोड़
दरभंगा : जाले क भाजपा विधायक विजय कुमार मिश्र कहला अछि जे राज्य सरकार जिला क पौराणिक आ ऐतिहासिक अहिल्या स्थान क सौंदर्यीकरण आ जीर्णोद्धार लेल 2 करोड़, 82 लाख 19 हजार टका देलक अछि। आब एहि स्थान क कायाकल्प भ सकत। ओ कहला जे गत जून मास मे जाले विधान सभा क्षेत्र क भ्रमण क दौरान मुख्यमंत्री नीतीश कुमार अहिल्या स्थान क सौंदर्यीकरण आ गौतम कुंड क जीर्णोद्धार क आश्वासन देने छलाह। एकर बाद पर्यटन विभाग अहिल्या स्थान क सौंदर्यीकरण लेल 2 करोड़, 82 लाख 19 हजार टका क स्वीकृति प्रदान केलक अछि। आवंटित राशि क विरुद्ध विभाग एहि वित्तीय वर्ष मे 30 प्रतिशत यानी 84 लाख टका विमुक्त सेहो क देलक अछि। ओ कहला जे अगिला मास क प्रथम सप्ताह मे एहि काज क निविदा क प्रक्रिया पूरा क लेल जाएत। विधायक कहला जे एकर अलावा सिंचाई विभाग गौतमकुंड क जीर्णोद्धार लेल तीन करोड़ टका क स्वीकृति प्रदान केलक अछि। ओ एहि काज लेल क्षेत्र क जनता दिस स मुख्यमंत्री कए धन्यवाद देलथि अछि।


text:
Sunday, 25 October 2015
पद्य - १२० - ओ अहाँ लिखू जे नञि लिखलन्हि (कविता)
ओ अहाँ लिखू जे नञि लिखलन्हि
(कविता)
ई नञि लिखलन्हि ।
ओ नञि लिखलन्हि ।
की नञि लिखलन्हि ?
के नञि लिखलन्हि ?
एहि पर विचार तखनहि सार्थक, ओ अहाँ लिखू जे नञि लिखलन्हि ।।
ई बड़ अनुचित ।
अतिशय अनुचित ।
ई उचित रहैत ।
ओ उचित रहैत ।
एहि पर मण्थन तखनहि फलप्रद, ओ अहाँ करू जे नञि कएलन्हि ।।
मैथिलीक साहित्य एना ।
मैथिलीक साहित्य ओना ।
ओहि भाषामे एना - ओना ।
एहि भाषामे किदन - कहाँ ।
ई वक्तव्य कोना हुनिकर, जे मैथिली ने पढ़लन्हि - लिखलन्हि ।।
मैथिलीमे ई बात रहैत ।
मैथिलीमे ओ बात रहैत ।
विज्ञान खगोल भूगोल रहैत ।
मैथिलीमे इतिहास रहैत ।
की एहेन हो इच्छा रखने जँ, अपने ओ किछु नञि लिखलन्हि ।।
बुन्न - बुन्नसँ घैल भरैछ ।
बेसी नञि किछुओ मँगैछ ।
जतबा होइए ततबा लीखू ।
अपना संगहि आनोकेँ पढ़ू ।
बकथोथी - पाण्डित्य विफल, जञो से कागत पर नञि लीखलन्हि ।।
मैथिली पाक्षिक इण्टरनेट पत्रिका “विदेह” केर 190म अंक (15 नवम्बर 2015) (वर्ष 8, मास 95, अंक 190) मे प्रकाशित ।
Subscribe to: Post Comments (Atom)


text:
जेठ ५ गते,सर्वाेच्च अदालत एलइडी बल्ब खरिद प्रक्रियाके रोकके माग करति परल रीटमे अन्तरिम आदेश देबऽ अस्वीकार कएलकअछि । सार्वजनिक खरिद ऐन विपरीत एलइडी बल्ब खरिद होबऽ लागल कहति अयके तत्काल रोकके अन्तरिम आदेश माग करति सर्बाेच्च अदालतमे निवेदन परलछल । गत बुधदिन अधिवक्ता नारायण चौलागाई आ लेखनाथ भट्टराई अन्तरीम आदेश माग करति निवेदन देनेछल ।
मुद्दा, शुक्रदिन सर्बाेच्च अदालतके न्यायाधीश डा. आनन्दमोहन भट्टराईके एकल इजलाशसँ तत्काल अन्तरिम आदेश देबऽ अस्वीकार कएनेअछि । रीट सम्बन्धी दोसर शुक्रदिन छलफल कऽक निर्णय लगाबके अदालतके निर्णय देनेअछि ।
सरकारके अदालत अय सम्बन्धमे कारण देखाऊ आदेश देनेअछि । गत, बुधदिन परल निवेदनमे मन्त्रिपरिषद, प्रधानमन्त्री तथा मन्त्रीपरिषदके कार्यालय, उर्जा मन्त्रालय आ बिद्युत प्राधिकरण सहित आठ निकायके बिपक्ष बनाओलगेलअछि ।
अखन एलइडी बल्ब खरिद प्रक्रिया नै पहुँचाक खरिद कऽर लागल कहि मन्त्री जनार्दन शर्मा आ नेपाल बिद्युत प्राधिकरणके कार्यकारी निर्देशक कुलमान घिसिङके किछगोटेसभ आलोचना करति आएलअछि ।
उर्जा मन्त्रालय आ नेपाल विद्युत प्राधिकरण आगामी हिउँदमे लोडसेडिङ नै करके कहति देशभरि कम बिजुली खपत कऽ एलइडी बल्ब वितरण कर्वाक योजना बनौनेअछि ।
गत फागुन ३ गते बैसल नेपाल भारत उर्जा सचिव स्तरीय बैसारमे भारत नेपालके सस्ता मूल्यमे एलइडी बल्ब उपलब्ध कराबके सहमति भेलछल ।
प्राधिकरण भारतके पावर मन्त्रालय अन्र्तगतके इनर्जी इफिसेन्सी सर्भिस लिमिटेडसँ एलइडी बल्ब खरिद कर्वाक योजना बनौनेअछि । मुद्दा, अदालतमे नियम विपरीत जाऽक बल्द खरिद कऽर लागल कहति निवेदन परलअछि ।
सार्वजनिक खरिद ऐन ०६३ (पहिल संशोधन ०७३) के दफा ४१ (घ २) मे ‘अन्तर्राष्ट्रिय अन्तरसरकारी संस्थासाथे ओे संस्था तोकलगेल दररेटमे मालसामान वा सेवा खरिद करपर अवस्थामे सोझे खरिद कऽर सक्वाक’ व्यवस्था अछि ।
तहिना सार्वजनिक खरिद –पाँचम्ँं संशोधन) नियमावली, २०७३ के नियम ८५(५ख) मे सार्वजनिक निकायसभ कोनो अन्तर्राष्ट्रिय अन्तरसरकारी संस्था वा विदेशी मुलुकके सरकार वा ओहन मुलुकके सार्वजनिक निकायसाथे कोनो मालसामान खरिद करपरल अवस्थामे ओहन संस्था, सरकार वा निकायसँ निर्धारित बिक्री मूल्यमे सोझे खरिद कऽर सक्वाक कहिक उल्लेख कएलगेलअछि ।
भारतीय सरकारी कम्पनी इइ एस एल साथे प्राधिकरण भारु ६५ रुपैयामे फिलिप्स आ ओस्राम ब्राण्डके २ करोड एलइडि बल्ब खरिद कऽर लागलअछि । यी नेपाल अएलापर करिब ग्राहकके १ सय ३५ सँ ४० रुपैया परत । जयके अखन ग्राहकसभ बजारमे ३ सय ५० सँ ४ सय रुपैयाँमे खरिद कऽरहलअछि ।
यदि प्राधिकरणसभ बल्ब उपलब्ध कराब सकल तँ उपभोक्ताके बजार मूल्य सँ ३ गुणा सस्ता परत । २ करोड एलइडी बल्ब ग्राहकके वितरण कएलापर २ सय मेगावाट बिजुली बचके आ अयके साथे राज्यके ४० अर्ब रूपैयाँ बचत होएवाक प्राधिकरणके प्रवक्ता प्रवलराज अधिकारी बतौलनिअछि ।
सर्वोच्च अदालतद्वारा एलइडी बल्ब खरिदमे अन्तरिम आदेश अस्वीकार0
जेठ ५ गते,सर्वाेच्च अदालत एलइडी बल्ब खरिद प्रक्रियाके रोकके माग करति परल रीटमे अन्तरिम आदेश देबऽ अस्वीकार कएलकअछि । सार्वजनिक खरिद ऐन विपरीत एलइडी बल्ब खरिद होबऽ लागल कहति अयके तत्काल रोकके अन्तरिम आदेश माग करति सर्बाेच्च अदालतमे निवेदन परलछल । गत बुधदिन अधिवक्ता नारायण चौलागाई आ लेखनाथ भट्टराई अन्तरीम आदेश माग करति निवेदन देनेछल ।


text:
नेपाली साहित्य
नेपाली साहित्य नेपाली भाषामे लेखिएल साहित्यिक रचनासभ छी। नेपाली भाषा नेपालक राष्ट्रभाषा छी आ भारतक सरकारी मान्यता प्राप्त भाषा छी । ई देशसभ बाहेक भूटान, बर्मा या नेपाल बाहरक लाखौ संख्यामे रहल नेपालीसभक मातृभाषा छी; नेपाली भाषा भारतीय प्रान्त सिक्किम आ पश्चिम बंगालक सेहो राज्यभाषा (अधिकारिक भाषा) छी। नेपाली साहित्यक प्रमुख लेखकसभ आरो देशसँ सेहो अछि , मुख्य रूपमे भारतसँ जहिना पारिजात, पारसमणि प्रधान, शिवकुमार राई आदि।
नेपाली भाषा संस्कृतसँ विकसित भेल एक भाषा छी आ नेपाली साहित्यक प्राचीन इतिहासक पत्ता लगावेल बहुत मुस्किल अछि बहुत विद्वानसभ्के संस्कृतमे लिखने अछि , विशेष रूपमे धार्मिक साहित्य।
नेपाली साहित्यके पाँच अवधिसभमे बाँइड सकैत्त अछि।
विषय सूचीसभ
पूर्व-भानुभक्त काल[सम्पादन करी]
नेपाली साहित्य सयो वर्ष तक अवश्य नै मौखिक आ लोकगीतक रूपमे अस्तित्वमे रहल छल । यद्यपि भानुभक्त आचार्य सँग पहिल नेपाली साहित्यमे साहित्यिक कामक प्रकाशनक कोनो प्रमाण उपलब्ध नै मुदा बहुत मत रहल अछि।
भानुभक्त काल[सम्पादन करी]
भानुभक्तके नेपाली भाषाक "आदिकवि" कहै सम्मान करैत अछि । नेपाली साहित्यमे भानुभक्तक अपन सबसँग महत्वपूर्ण योगदान रामायणके नेपालीमे उल्था करैत अछि।
नेपाली भाषाक प्रमुख साहित्यकारसभ[सम्पादन करी]
- भानुभक्त आचार्य
- लक्ष्मीप्रसाद देवकोटा
- मोतिराम भट्ट
- लेखनाथ पौड्याल
- गोपालप्रसाद रिमाल
- बालकृष्ण सम
- सिद्धिचरण श्रेष्ठ
- विश्वेश्वर प्रसाद कोइराला
- माधवप्रसाद घिमिरे
- बैरागी काँइला
- मुकुन्दशरण उपाध्याय
- लीलबहादुर क्षेत्री
- परशु प्रधान
- अभि सुवेदी
- बानिरा गिरी
- गोविन्द बहादुर मल्ल “गोठाले”
- तारानाथ शर्मा
- सरुभक्त
- सुमन पोखरेल
- कविताराम श्रेष्ठ
- पारिजात
- इन्द्रबहादुर राई
- हरिभक्त कटुवाल
- ईश्वरबल्लभ
- जगदीश शमशेर राणा
- अमर न्यौपाने
- नयनराज पाण्डे
- जगदीश घिमिरे
- बुद्धि सागर
- पारसमणि प्रधान
- धरणीधर कोइराला
- कृष्णभूषण बल
- जसराज किराती
- नवराज सुब्बा
- विनीत ठाकुर
- जगदीश्वर थापा (चलचित्र लेखक)Jagadishwor Thapa


text:
नेलि साचस
नेलि साचस (१० दिसम्बर १८९१ – १२ मई १९७०) एक यहूदी जर्मन जन्म, स्वीडीश कवि आ नाटककार छल । द्वितीय विश्व युद्धक यूरोपमे नाजिसभक उदयसँ उत्पन्न होएवाला हुनकर अनुभव हुनका हुनकर मित्र यहूदीसभक दुःख आ उत्साहक लेल एक तीक्ष्ण प्रवक्ताक रूपमे परिवर्तित करि देलक । हुनकर सभसँ प्रसिद्ध नाटक एली छी: एईन् मिस्टेरिन्सपिएल वोम लेडन इजरायल्सक बारेमे एक रहस्यमयी नाटक (१९५०); अन्य कार्यसभ कवितासभ "जेइकेन ईम स्याण्ड" (१९६२), "वरजाउबेरिङ" (1970), आ इन डेन वोनुहगेन डेस टोडेस (१९४७) कविताक सङ्ग्रह, फ्लक अण्ड वरम्यान्डलुङ (१९५९), फाहर्ट इन्स स्टाउब्लोज (१९६१), आ स्युक नाच लेबेन्डेन (१९७१) शामिल अछि । ओ १९६६ मे साहित्यक नोबेल पुरस्कारसँ सम्मानित कएल गेल ।


text:
पटना । 13 मार्च स शुरू भ रहल 29वां पटना पुस्तक मेला एहि साल राष्ट्रीय नहि बल्कि अंतरराष्ट्रीय दर्जा हासिल क लेलक अछि । सूत्र स भेटल जानकारी क अनुसार पटना पुसतक मेला मे एहि साल पाकिस्तान क प्रकाशक समेत करीब 400 प्रकाशक हिस्सा ल रहल छथि । 13 मार्च गांधी मैदान मे लागि रहल एहि मेला क बाट पूरा देश तकैत रहैत अछि । पढनिहार बिहार क पहचान भ चुकल एहि मेला क एहि साल मूल विषय(थीम) महिला सशक्तीकरण अछि । ओना एहि संबंध मे सेंटर फार रीडरशिप डेवलपमेंट दिस स मेला क संयोजक अमित झा 13 फरवरी कए विधिवत घोषणा करताह । ज्ञात हुए जे मैदान क अनुपलब्धता क कारण एहि साल आयोजन मे थोडे देरी भेल अछि। सब साल जेकां एहि साल सेहो मेला क दौरान संगोष्ठी, वाद-विवाद प्रतियोगिता, क्विज आ पुस्तक लोकार्पण आदि कईटा आयोजन कैल जाएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
पटना पुस्तक मेला 13 स, भेटल अंतरराष्ट्रीय दर्जा
पटना । 13 मार्च स शुरू भ रहल 29वां पटना पुस्तक मेला एहि साल राष्ट्रीय नहि बल्कि अंतरराष्ट्रीय दर्जा हासिल क लेलक अछि । सूत्र स भेटल जानकारी क अनुसार पटना पुसतक मेला मे एहि साल पाकिस्तान क प्रकाशक समेत करीब 400 प्रकाशक हिस्सा ल रहल छथि । 13 मार्च गांधी मैदान मे लागि रहल एहि मेला क बाट पूरा देश तकैत रहैत अछि । पढनिहार बिहार क पहचान भ चुकल एहि मेला क एहि साल मूल विषय(थीम) महिला सशक्तीकरण अछि । ओना एहि संबंध मे सेंटर फार रीडरशिप डेवलपमेंट दिस स मेला क संयोजक अमित झा 13 फरवरी कए विधिवत घोषणा करताह । ज्ञात हुए जे मैदान क अनुपलब्धता क कारण एहि साल आयोजन मे थोडे देरी भेल अछि। सब साल जेकां एहि साल सेहो मेला क दौरान संगोष्ठी, वाद-विवाद प्रतियोगिता, क्विज आ पुस्तक लोकार्पण आदि कईटा आयोजन कैल जाएत।


text:
Friday, 25 March 2016
पद्य - १६५ - चातक या स्वाती चिड़ै (बाल कविता)
चातक या स्वाती चिड़ै (बाल कविता)
चातक एलै ! चातक एलै !
संगमे बरखा - बुन्नी लेलै ।।*१
धरती तबधल,
खेतहु दगधल ।
मनुक्खक मोन,
सेहो छै बगधल ।
धरतीक प्यास मिझाबऽ एलै ।।
करिया पीठ,
सुरूज दिशि कएने ।
उजरा पेट,
धरा दिशि धएने ।
जानि कतऽसँ, कोना कऽ एलै ! ! *२
माथक कलगी,
कारी रंगक ।
परजीवी ओ,
कोइली ढंगक ।*३
जलदक दूत धरा पर एलै ।।
लोक कहए,
पहिलुक वर्षा जल ।
पिउबि बिताबए,
जिनगी चातक ।
अर्थ छी एतबहि, पावस एलै ।।*४
संकेत आ किछु रोचक तथ्य -
*१ - चातक आ पपीहाक आगमन भारतमे (खास कऽ उतबारी भारतमे) मॉनसून वा वर्षा ऋतुक आगमनक सूचना दैत अछि ।
*२ - ई चिड़ै अफ्रिका महादेशक मूल निवासी अछि आ ग्रीष्म ऋतुमे बेसी गर्मी पड़ला पर ओ भारत आबि जाइत अछि आ फेर शरद ऋतुमे आपिस अफ्रिका चलि जाइत अछि ।
*३ - कोइली जेकाँ ईहो चिड़ै “शिशु-भरण परजीवी” (BROOD PARASITE) अछि आ कौआ आदि आन चिड़ै केर खोंतामे अण्डा दैत अछि ।
*४ - कहबी छै कि ई चिड़ै मात्र बरखाक पानि पिउबि (स्वाती नक्षत्रक वर्षाक पानि) रहैत अछि पर ताहिमे कोनहु यथार्थ नञि । मतलब बस एतबहि कि चातकक आकमन वर्षाक अगमनक परिचायक अछि ।
गाबए बला पक्षी होयबाक कारणेँ आ एक्कहि समयमे भारतमे आगमन होयबाक कारणेँ मैथिलीक संग - संग आन भारतीय साहित्यसभमे बहुधा “पपीहा” ओ “चातक” पर्यायवाचीक रूपमे प्रयुक्त होइत अछि । पर यथार्थमे दुहु एकदम भिन्न चिड़ै अछि । पपीहा परेबा या बाजक आकारक होइत अछि जखनि कि चातक मएनाक आकारक ।
बंगालीमे चातक शब्द अंग्रेजीक स्काइलार्क (SKYLARK) (Alauda spp.) चिड़ै लेल सेहो प्रयुक्त होइत अछि, जकरा हिन्दीमे “चकता” या “अबाबील” कहल जाइत अछि । एकर मैथिली नाँओ एखनि धरि हमरा नञि बूझल अछि ।
मैथिली पाक्षिक इण्टरनेट पत्रिका “विदेह” केर 197म अंक (01 मार्च 2016) (वर्ष 9, मास 99, अंक 197) केर “बालानां कृते” स्तम्भमे प्रकाशित ।
Subscribe to: Post Comments (Atom)


text:
दैनिक समाचारपत्र 'हिंदुस्तान' केर साप्ताहिक कॉलम 'ठाहिं -पठाहिं' मे नियमित रूपेँ व्यंग्य लिखिनिहार शरदिन्दु चौधरी
क एकटा व्यंग्य साझा क' रहल छी. एहि व्यंग्य केँ हिंदुस्तान ई कहि प्रकाशित करबा सँ मुंह फेर लेलक की एहि व्यंग्य मे कोर्टक अवमानना कयल गेल छैक. अहाँ पढ़ि क' कहू ,की ठीके एहि मे कोर्टक अवमानना कयल गेल छैक ? शरदिन्दुजीक एहि सँ पहिने 'गोबर गणेश'
नाम सँ एकटा व्यंग्य संग्रह सेहो बहरायल छनि - मॉडरेटर.
व्यंग्य
पदारथ करिया कक्काक हाथमे अखबार दैत, एकटा समाचार दिस इंगित करैत पुछलक- 'ई हाईकोर्टक फटकारवला समाचार पढ़लिऐक की नहि !
करिया कक्का बजलाह- एहि बातपर पहिनहि हमर पूर्वज ठोस बात कहि
गेल छथि. पहिने कहलनि - छौड़ी परिकल ढ़ौआपर', फेर ओहिसँ आगाँ कहलनि- 'झरकल
मुँह झपनहि नीक'. आब तोरा बुझबामे नहि अबैत छह तँ अखबार पढ़ि-पढ़ि चौंकैत
रहह.
- कक्का अहूँ हद्द करैत छी, एहि सामाचारमे कालेजमे हाजरीक
कमीपर छात्रालोकनि द्वारा ओकर परिपूर्तिक मांग कयल गेल छैक आ माननीय कोर्ट
दोसरे बात कहि मुँहपर ओढनी बान्हि क' चलब आ पार्के-पार्क घुमबाक कान बात
नहि देलक. ई तँ उचित नहि ने भेलै' पदारथ बाजल.
-तँ की कोर्ट की कहौ जे अहाँलोकनि स्वतंत्रताक लाभ लैत सवारी
सभपर नुमाइस करैत रहू आ लोके आँखि फेरि लिअय. आ की कोर्ट कहौक जे घरसँ
निकललि ई पढ़ुआ मैडमलोकनि, जे मुँह झांपि सगरे सैर करैत फिरैत छथि, तनिकर
हाजिरी लेबा लेल शिक्षिकालोकनिकेँ पार्क, सिनेमाहाॅल वा बाजार प्रांगणक
गेटपर तैनाती कयल जाय'.
- कक्का अहाँ कोनो बातपर एकदिसाहे किए बाजय लगैत छिऐ ?'
- हौ, हम किएक एक भग्गू होयब, जखन तोहर सरकारे कहैत छैक जे
अठारह वर्षसँ पहिने विवाह नहि होयबाक चाही आ दोसर दिस अठारहे वर्षमे ओकरा
फोटो पहचान- पत्र द' दैत छैक तँ एहिमे की माय-बाप करतैक आ की हम तों करबह.
बालिग जे करय से ओकर अधिकार'.
-'एकर माने कोर्ट जे कयलक सैह ठीक'. पदारथ पुनः बाजल.
- देख' पदारथ कोर्ट आब सेहो पाक-साफ रहि झंझटमे नहि पड़य
चाहैत अछि. सरकार से प्रतिदिन रोजगार देबाक बात कहैत छैक. तें पार्क ,
सिनेमा आ कि बजार प्रांगणमे मैथिली सेवी जकाँ जँ ककरो अंशकालिक चाकरी भेटि
जाइत छैक तँ ताहिमे हर्जे की ! हमरा तँ एहिमे प्रसन्नता होइत अछि जे एखनो
लोकमे लाज-धाख बाँचल छैक तेँ ने मुँह झांपि चलैत अछि आ 'झरकल मुँह झपनहि
नीक' मैथिली लोकोक्तिकेँ जिऔने अछि'.
ई कहि करिया कक्का गुम्म भ' गेलाह आ पदारथ सेहो चुपचाप दोसर समाचार पढ़य लागल.
संपर्क :
शरदिन्दु चौधरी
2A/39, इन्द्रपुरी, पटना-24
मो. 09334102305


text:
-
मैथिली साहित्यिक गोष्ठी
Thursday, November 26, 2015काठमाण्डू, ०७ नोभेम्बर, २०१५"वर्तमान राजनीतिक सन्दर्भ आ मैथिलीक भविष्य" विषय पर प्राज्ञ रमेश रञ्जन झा जीक अध्यक्षता आ प्रा.डा. राम अवतार यादव जीक प्रमुख आतिथ्यमे बालुवाटार, काठमाण्डूमे मैथिली साहित्यिक गोष्ठी सम्पन्न भेल अछि । कार्यक्रममे साहित्यकार धीरेन्द्र प्रेमर्षि मन्तव्य व्यक्त करैत कहलनि जे राज्य मैथिलीप्रति सदति पूर्वाग्रही रहल अछि । तहिना प्रा.डा. राम अवतार यादव कहलनि जे मैथिली संकट अवस्थामे रहितो जीवित अछि । मैथिलीकेँ लेल कतेक काज केलहुँ से महत्वपूर्ण नै, काजक स्तरीयता महत्वपूर्ण हए छै । कार्यक्रममे रूपा झा, विजय दत्त, विनीत ठाकुर, श्याम शेखर झा लगायतकेँ सर्जक सभ अपन रचना प्रस्तुत केने छल । कार्यक्रमक ब्यवस्थापन निराजन झा एवं संचालन आ आयोजन कुन्दन कुमार कर्ण केने छल ।कार्यक्रमक सम्पूर्ण विवरण तस्वीरमे
Labels: तस्वीर संग्रह, मैथिली साहित्यिक गोष्ठी | 0 comments | | Email This BlogThis! Share to Twitter Share to Facebook|


text:
बैशाख २९ गते । जनकपुरधाम
धनुषाके मिथिला नगरपालिकाके आयोजनामे साप्ताहिक सरसफाइ कार्यक्रम अन्तर्गत आई शुक्र दिन सेहो ढल्केवर चौकमे सरसफाइ काएलगेल अछि । सरसफाइ अभियानमे स्थानीय राजनीतिकर्मी, समाजसेवी, शस्त्र प्रहरी, जनपद प्रहरी, ट्राफिक प्रहरी, म्यादी प्रहरीसहितके संगहि मिथिला नगरपालिकाके कर्मचरीसभके सेहो सहभागीता रहल छलैक ढल्केवर सँ पत्रकार विजय साह जानकारी देलनि अछि । प्रत्येक शुक्र दिन ढल्केवर चौकमे नगरपालिकाके प्रयासमे किछ महिना सँ सरसफाई काएल जाँ रहल अछि ।
ढल्केवरचौकमे सरसफाई काएलगेल0
बैशाख २९ गते । जनकपुरधाम


text:
पटना । दिल्ली क नजरि आब बिहार क जल पर अछि । जल कए प्राकृतिक संसाधन मानि दिल्ली एकर बंटवारा क कानून बना रहल अछि । कानून बनि गेल त बिहार कए सबस बेसी घाटा होएत । केंद्र पर इ गंभीर आरोप विधानसभा में जल संसाधन मंत्री विजय कुमार चौधरी लगेलथि अछि । विभागीय अनुदान मांग क जवाब क क्रम मे श्री चौधरी नहि केवल सदन बल्कि जनता कए सेहो एहि डाका क प्रति आगाह केलथि।
ज्ञात हुए जे 1950 मे सेहो बिहार संग एहिना व्यवहार कैल गेल छल, जेकर नतीजा आइ गरीब आ पिछडल बिहारक रूप मे सामने अछि। मुदा आब ओ समय नहि रहल । ओहि समय मे जेना श्रीबाबू बिहारक हित कए नजरअंदाज क दामोदर घाटी परियोजना मंजूर क लेलथि तेना आब बिहार कए नजरअंदाज करब कोनो राज्य सरकार लेल संभव नहि अछि ।
श्री चौधरी कहला जे केंद्र क एहि नीति क खिलाफ एकटा आओर लड़ाई लड़बा लेल बिहार कए तैयार भ जेबाक चाही । पहिने कोयला आ अन्य खनिज बिहार लग बतौर प्राकृतिक संसाधन छल, मुदा आइ केवल जल अछि। केंद्र आब ओहि जल पर सेहो डाका देबाक प्रयास मे अछि। बिहारक जल कए दोसर राज्य लेल उपलब्ध करेबाक कुचक्र रचल जा रहल अछि। बिहार क संसाधन स दोसर राज्यक विकास करबाक नीति एक बेर फेर लागू करबा मे केंद्र लागल अछि।
ओ कहला जे सबटा खेल राष्ट्रीय जल नीति क आईना मे भ रहल अछि। एहि नीति क तहत जल बंटबाराक कानून बनि रहल अछि। इ संघीय ढांचा पर चोट अछि । संविधान कहैत अछि जे जल राज्य क विषय छी, केंद्र कए केवल अंतरराज्यीय या अंतरराष्ट्रीय जल क मसला मे हस्तेक्षप क अधिकार अछि। जल कए प्राकृतिक संसाधन मानि बराबरी क आधार पर बांटबा क नीति क बिहार सरकार विरोध केलक अछि। हम अपन जल आन राज्य कए नहि देब । बिहार लग जल अछि त हमर जल बराबर सब कए बांटल जाएत, मुदा इ नीति बा फार्मूला केवल जल पर किया? दोसर प्राकृतिक संसाधन पर किया नहि? सब इलाका क अपना भूगोल अछि। कोनो राज्य कए भूगोल फायदा पहुंचेलक अछि त कोनो राज्य कए घाटा । भूगोल क कारण स दोसा राज्य क तुलना मे बिहार लग बेसी जल अछि । मुदा एतबो नहि अछि जेकरा बिहार लेल अतिरिक्त जल मानि लेल जाए । एकर बावजूद केन्द्र क नीयत साफ नहि अछि । केंद्र अगर बिहार क जल पर डाका देबाक नीति पर आगू बढल त पक्ष-विपक्ष कए एकजुट भ एकर विरोध करबा लेल तैयार रहबाक आवश्यकता अछि किया त सवाल कोनो दल या खास क्षेत्र स नहि बल्कि बिहार क अछि । श्री चौधरी कहला जे राज्य क बंटवारा क बाद, बतौर प्राकृतिक संसाधन, बिहार लेल की अछि, बस जल त बचल अछि । ओ कहला जे केन्द्र क पचडा मे तिलैया-ढाढर, उत्तर कोयल सन योजना पडल अछि। अंतरराज्यीय मामला भेला स विवाद केन्द्र कए सुलझेबाक अछि। मुदा गप नहि भ रहल अछि। केंद्र क उपेक्षा क बावजूद राज्य सरकार पिछला छह साल मे 2.7 लाख हे. अतिरिक्त सिंचन क्षमता क सृजन केलक अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
नाटकमे साधना झा, भुपेन्द्र मण्डल, अनु मेहता, अन्जु यादव, प्रतिभा झा, आयूष झा, पंकज मण्डल, सन्जु यादवके व्यक्तिसभ रोचक अभिनय प्रस्तुत केने छल ।
शुक्रवार, 8 मार्च 2013
नारी दिवसके अवसरपर अन्तरक्रिया कार्यक्रम
प्रथम दिन -
नारी दिवसके अवसरपर अन्तरक्रिया कार्यक्रम
महिला अधिकारके वात भाषणैमे सिमित राखलाके कारण अखनो धरि महिला सभ पिछडल अवस्थामे रहल काईल वृहस्पति दिन आयोजित एक कार्यक्रमके वक्तासभ वतौने अछि । अन्तर्राष्ट्रिय नारी दिवसके अवसरमे क्रेस नेपालद्वारा सप्तरीके पातोमे आयोजित सभामे ओ सभ महिला अधिकारके वात ब्यवहारमे लागु नै भेल आ पुरुषसभ महिलाके आगा वढवैके लेल सहयोगी भुमिका नहि केलक कहैत असन्तुष्टी ब्यक्त केलैन ।
कार्यक्रममे अगुवा महिला ललिता राम–महिलाके काममे पुरुषके सहयोग नहि रहलासं ओ सभ घरेलु कामकाजे मे सिमित रहल वतौलेन ।
क्रेस नेपालके उपाध्यक्ष गंगाप्रसाद रामके अध्यक्षता आ मंजुला खातुनके प्रमुख आतिथ्यमे आयोजित सभामे शिक्षीका मञ्जु श्रेष्ठ प्रजनन् अधिकारके पहिल हकदार महिला रहल वतौलेन । कार्यक्रममे महिला अधिकारकर्मी जानकीदेवी सादा, दिना भद्री सामुदायिक संस्था पातोके चन्द्रीका सदा, लक्ष्मी महिला सामुदायिक संस्था भुतहीके यज्ञदेवी राम, ईन्सेक प्रतिनिधि मनोहर पोखरेल, पशुसेवा केन्द्र पातोके राजलाल पण्डित, सुखाई विश्वकर्मा लगायतके वक्तासभ मन्तब्य ब्यक्त केने छल ।
अहिना १०३औं अन्तराष्ट्रिय नारी दिवके अवसरमे दहेज मुक्त मिथला नेपालद्धारा राजविराजमे सेहो एक कार्यक्रम भेल छल । आयोजक संस्थाक अध्यक्ष करुणा झाके अध्यक्षता आ सहायक सिडियो विश्वराज औझाके प्रमुख अतित्थ्यमे सम्पन्न कार्यक्रममे नेपाल पत्रकार महासंधके अध्यक्ष धिरेन्द्र प्रसाद साह ,सचिव राजेश झा , एकिकृत माओवादिके जिल्ला संयोजक उमेस यादव, तराई मधेस लोकन्त्रीक पार्टीके रामप्रित यादव , सदभाबना पार्टिके किशोर कुमार यादव, नागरिक समाजके थान सिंह भन्साली राजनिकि दलके भोगेन्द्र चौधरी, सहितके व्यक्तिसभ मन्तव्य व्यक्त केने छल ।
कार्यक्रममे महिला हिंसा अन्त्य करैके लेल कैहनो काज करैल हमसभ तयार रहव कहैत उपस्थित राजनितिक दल, प्रसासनिक निकायके प्रतिनिधी नागरीक समाज, सञ्चारकर्मी सहितके उपस्थित सभ ६ वुदे प्रतिवद्धता पत्रमे हस्ताक्ष्ँर समेत केने अछि ।
दोसर दिन -
१०३म. विश्व नारी दिवस मनाओल गेल
१०३म् अन्तर्राष्ट्रीय नारी दिवसके अवसरमे महिला तथा बालबालिका कार्यालय आ आबद्ध संस्थासभद्वारा आई राजविराजमे बृहद ¥याली आ सभाके आयोजना कएल गेल अछि ।
शिव मन्दिर प्राङ्गणसं निकलल ¥याली महिला हिंसा विरुद्धके नारा बाजी करैत नगरपरिक्रमा कएने छल ।
बलात्कारीके फांसि दियौं, सभहक इच्छा बेटीके शिक्षा, घरमे होमयबाला हिंसा अन्त करु लगायतके नारा सहितके ¥याली जिविस सभाकक्षमे पुगि सभामे परिणत भेल छल ।
महिला तथा वालवालिका कार्यालयके प्रमुख देवकी न्यौपानेके अध्यक्षता आ सहायक सिडिओ विश्वनाथ ओझाके प्रमुख आतिथ्यमे सम्पन्न भेल कार्यक्रममे नेपाल पत्रकार महासंघ सप्तरीके अध्यक्ष धिरेन्द्र साह, दहेज मुक्ता मिथिलाकी अध्यक्ष करुणा झा, सचिव साधना झा, प.वि.उ.मा.विके प्राचार्य मिना ठाकुर, ऐट नेपालके अध्यक्ष किशोर कुमार यादव केसी आ पत्रकार चन्दन यादव समेत बाजल छल ।
ओहि कार्यक्रममे दहेज मुक्त मिथिलाके आयोजनामे दहेजके विरुद्धमे मैथिली नाटक “दहेजक परिणाम” समेत मञ्चन केने छल । बेटीके दहेज देबके बाध्यता सं कतेको गरिब बाप माई आपन बेटीके अभिश्रापके रुपमे देखैके संकेत करैत ओहिके समाप्तीके लेल बेटा सरह बेटीके भी शिक्षा आवश्यक रहल नाटकद्वारा संदेश देल गेल छल ।
नाटकमे साधना झा, भुपेन्द्र मण्डल, अनु मेहता, अन्जु यादव, प्रतिभा झा, आयूष झा, पंकज मण्डल, सन्जु यादवके व्यक्तिसभ रोचक अभिनय प्रस्तुत केने छल ।
करुना झा
Rajbiraj-7, Saptari
Mobile No.k~ 977-9842822417
DPHO, saptari
प्रस्तुतकर्ता Madan kumar
लेबल: Karuna Jha
सदस्यता लें टिप्पणियाँ भेजें (Atom)


text:
203
समर्थन
ब्लॉक ऑफिसमे बड गहमागहमी छलै ।उम्मीदवार आ समर्थकसँ कम्पाउण्ड भरि गेल छलै ।तेतर पासवान अपन नॉमिनेशन करा क' निकलल त' समर्थक सब जय जयकार कर' लागल ।जखन ओ गेट लग गेल त' देखैये जे छत्तन जुलूस संग आबि रहल छल ।दुनू सहोदराक आँखिमे आँखि मिललै त' तेतर पूछि देलकै -'रौ, तूँ एत' की करै छहीं ।'
- एत' अल्हुआ त' नहिये ने कोड़बै...नॉमिनेशन करबै लेल एलियै मुखियामे 'एहन खरूछाएल जबाबसँ तेतरक मोन विचलित भ' गेलै तैयो सम्हरि क' बाजल - ई की कहै छें भाइ !हम त' मुखियामे ठाढ़ भैये गेलियै तखन...
- तखन की ?हमहूँ ठाढ़ हेबै त' कोन दिक्कत ?
- आखिर अपन घरेक बात छै ने ।हमरे भोट काटै लेल किए उताहुल भेल छें ?
- रण भूमिमे किओ एगो त' कटबे करतै ने ।एत' हम तोहर आ तूँ हम्मर प्रतिद्वन्दी छहीं ।भाइ-भैयारी घरे तक छै ।
देखिते-देखितै ओतै भैयारी झगड़ा शुरू भ' गेलै ।दुनूक समर्थक मोने-मोने खुश भ' रहल छल आ सोचि रहल छल जे भने उम्मीदवार सबमे झगड़ा होइत रहौ ।हमरा सबकेँ की ?सब दिस अपन समर्थन देखेबै, सब दिससँ बोतल लेबै ।